sagorsarker/bangla-wikipedia huggingface dataset:
ইন্ডিয়া টিভি

ইন্ডিয়া টিভি হিন্দি ভাষার একটি সংবাদভিত্তিক টিভি চ্যানেল। চ্যানেলটি ২০০৪ সালের ২০ মে যাত্রা শুরু করে।
সংবাদ বাদেও এটি অন্যান্য অনুষ্ঠানমালা প্রচার করে।
এগুলো হল:
১. "আপ কি আদালত"
২. সংবাদ কি বাত
৩. ক্রিকেট কি বাত
স্টার মুভিজ সিলেক্ট এইচডি

স্টার মুভিজ সিলেক্ট এইচডি একটি ভারতীয় উপগ্রহভিত্তিক টিভি চ্যানেল। চ্যানেলটির মালিক 'স্টার ইন্ডিয়া'। চ্যানেলটি 'স্টার ইন্ডিয়া'র তৃতীয় ইংরেজি ভাষার চলচ্চিত্রভিত্তিক চ্যানেল। চ্যানেলটি ২০১৫ সালের ৯ এপ্রিল যাত্রা শুরু করে। চ্যানেলটি এইচডিতে হলিউডের চলচ্চিত্র প্রচার করে থাকে।
বেঙ্গল কেমিক্যালস এণ্ড ফার্মাসিউটিক্যালস

বেঙ্গল কেমিক্যালস এণ্ড ফার্মাসিউটিক্যালস হল প্রফুল্ল চন্দ্র রায় প্রতিষ্ঠিত  ভারতের প্রথম ফার্মাসিউটিক্যাল কোম্পানি। এখানে গৃহস্থালি সামগ্রী হিসেবে ভারতীয় পণ্য, যেমন "নেপথেলিন বল" এবং "ফিনাইল" তৈরি করা হয়। ৬ দশক ধরে অর্থনৈতিক মন্দার পর, বিসিপিএল ২০১৬-১৭ অর্থবছরের ৪ কোটি মার্কিন ডলার লাভ করেছে। প্রথম বিশ্বযুদ্ধের সময় বেঙ্গল কেমিক্যাল তৎকালীন ভারত সরকারকে যুদ্ধের জন্য প্রয়োজনীয় রাসায়নিক সামগ্রী সরবরাহ করে।
১৮৯২ খ্রিস্টাব্দে আচার্য প্রফুল্ল চন্দ্র রায় কলকাতার ৯১ আপার সার্কুলার রোডে বাড়ি ভাড়া করে ৭০০ টাকার মূলধন (মার্কিন ডলার ৯.৭০) নিয়ে বেঙ্গল কেমিক্যাল ওয়ার্ক স্থাপন করেন। প্রফুল্লচন্দ্র বাঙালি তরুণদের মধ্যে উদ্যোগী মনোভাব গড়ার উদ্দেশ্যে এবং ঔপনিবেশিক ব্রিটিশ সরকারের চাকরির বিকল্প হিসেবে একটি পৃথক সংস্থা হিসাবে সংস্থাকে প্রতিষ্ঠা করেন। ১৮৯৩ খ্রিস্টাব্দে কলকাতাযর "ইন্ডিয়ান মেডিক্যাল কংগ্রেসের" ভেষজ পণ্য উৎপাদনে এই সংস্থা দায়িত্ব নেয়।
কোম্পানির খ্যাতি বৃদ্ধি পেলে, বিজ্ঞানী রায় উৎপাদন বৃদ্ধির জন্য কোম্পানির কাছে ২ লক্ষ টাকা (২৮০০ মার্কিন ডলার) অতিরিক্ত মূলধন যোগ করেন। সংস্থাটি একটি লিমিটেড কোম্পানি রূপে প্রতিষ্ঠিত হয় এবং ১২ এপ্রিল ১৯০১ খ্রিস্টাব্দে কোম্পানির নামকরণ করা হয় বেঙ্গল কেমিক্যালস এণ্ড ফার্মাসিউটিক্যালস ওয়ার্কস লিমিটেড। ১৯০৮ খ্রিস্টাব্দে "জন কুমিং" বাংলায় শিল্প ও অবস্থানের সম্ভাব্যতার পর্যালোচনা করে লিখেছিলেন যে এই সংস্থাটি ব্যবসায়িক দক্ষতার লক্ষণগুলি দেখায়, যা এই প্রদেশের পুঁজিপতিদের জন্য শেখার বিষয় হওয়া উচিত।
সূচনাকালে ১৯০৫ খ্রিস্টাব্দে কলকাতার মানিকতলায় একটিমাত্র কারখানা নিয়ে বেঙ্গল কেমিক্যালসের পথচলা শুরু হলেও পরবর্তীতে আরও তিনটি কারখানা প্রতিষ্ঠিত হয়েছিল। ১৯২০ খ্রিস্টাব্দে পানিহাটিতে, ১৯৪৯ খ্রিস্টাব্দে মুম্বাইতে এবং ১৯৪৯ খ্রিস্টাব্দে কানপুরে কারখানা তিনটি প্রতিষ্ঠিত হয়। বেঙ্গল কেমিক্যালসের মূল দপ্তর ছিল কলকাতার গণেশ চন্দ্র অ্যাভিনিউতে।
১৯৪৪ খ্রিস্টাব্দে আচার্য প্রফুল্ল চন্দ্রের মৃত্যুর পর এবং ১৯৫০-এর দশকের মাঝামাঝি সময় থেকে বেঙ্গল কেমিক্যালস ক্ষতির সম্মুখীন হয়। ১৯৭৭ খ্রিস্টাব্দের ১৫ ডিসেম্বর এই সংস্থাটির পরিচালনার দায়িত্ব ভারত সরকার গ্রহণ করে এবং ১৯৮০ খ্রিস্টাব্দের ১৫ ডিসেম্বর সংস্থাটির জাতীয়করণ করা হয়। ১৯৮১ খ্রিস্টাব্দের ২ মার্চ থেকে নতুন পাবলিক সেক্টর পরিচালিত সংস্থা চালু হয় এবং নামকরণ করা হয় "বেঙ্গল কেমিক্যালস অ্যান্ড ফার্মাসিউটিক্যালস লিমিটেড" (বিসিপিএল)। জাতীয়করণের পরেও সংস্থাটির বার্ষিক ক্ষতি অব্যাহত থাকায় ১৯৯২ খ্রিস্টাব্দে বিসিপিএলকে শিল্প ও আর্থিক পুনর্গঠন কমিটির তত্ত্বাবধানে রাখা হয়।
দীর্ঘ কয়েকবছর দশক ধরে ক্ষতির মধ্যে দিয়ে চলার পর ২০১৬-১৭ অর্থবর্ষে সংস্থাটি মুনাফায অর্জন করতে সক্ষম হয়। করোনা মুকাবিলায় বিশ্বজুড়ে হাইড্রক্সিক্লোরোকুইনের চাহিদা বেড়ে গেলে পশ্চিমবঙ্গ রাজ্য ড্রাগ কন্ট্রোল কমিশন বেঙ্গল কেমিক্যালকে হাইড্রক্সিক্লোরোকুইন উৎপাদনের অনুমতি দেয়। এছাড়াও ইন্ডিয়ান কাউন্সিল অব মেডিক্যাল রিসার্চ (আইসিএমআর)-এর অনুমতি থাকায় ২০২০ অর্থবর্ষে উৎপাদন বৃদ্ধি করতে সক্ষম হয় এবং লাভের আলো দেখে।
কোম্পানিটি বিভিন্ন ধরনের পণ্যসামগ্রী প্রস্তুত করে থাকে-
ট্রাভেলএক্সপি

ট্রাভেলএক্সপি একটি ভারতীয় ভ্রমণভিত্তিক টিভি চ্যানেল। চ্যানেলটির প্রধান কার্যালয় ভারতের মুম্বইতে অবস্থিত। ২০১৮ সালে চ্যানেলটি যুক্তরাজ্যতে তাদের সম্প্রচার কার্যক্রম চালু করে।
চ্যানেলটি ২০১১ সালের ২ ফেব্রুয়ারি যাত্রা শুরু করে। চ্যানেলটি বাংলা, ইংরেজি, হিন্দি ও তামিল ভাষায় অনুষ্ঠানমালা সম্প্রচার করে।
শহীদ সোহরাওয়ার্দী ইনডোর স্টেডিয়াম

শহীদ সোহরাওয়ার্দী ইনডোর স্টেডিয়াম বাংলাদেশের রাজধানী ঢাকার মিরপুরে অবস্থিত একটি ইনডোর স্টেডিয়াম। এটি মিরপুর ইনডোর স্টেডিয়াম নামেও পরিচিত। এ স্টেডিয়ামে ভলিবল, টেনিস, মার্শাল আর্ট সহ ইনডোর খেলা সমূহ অনুষ্ঠিত হয়। বাংলাদেশ ভলিবল দল এ স্টেডিয়ামকে তাদের ঘরের মাঠ হিসেবে ব্যবহার করে।
১৯৯১ সালে জাতীয় ক্রীড়া পরিষদ স্থাপনাটির নির্মাণ পরিকল্পনা শুরু করে। ১৯৯৩ সালে ৬ষ্ঠ দক্ষিণ এশীয় গেমসের প্রাক-কালে স্টেডিয়ামের নির্মাণ সম্পন্ন হয়। গেমস পরবর্তী সংস্কার সহ ১৯৯১-১৯৯৪ সালের মধ্যে স্টেডিয়ামটি নির্মাণে ৩৪ কোটি ১৬ লাখ ৮৯ হাজার টাকা ব্যয় হয়। ২০১৫ সালে ৩ লাখ টাকা বরাদ্দ দেওয়া হয় বিভিন্ন উন্নয়ন করার জন্যে। ২০১৬ সালে বঙ্গবন্ধু আন্তর্জাতিক ভলিবল টুনার্মেন্টের সময় আগুন লেগে স্টেডিয়ামের কিছু ক্ষতি হয়।
সুলতানা সারওয়াত আরা জামান

সুলতানা সারওয়াত আরা জামান (যিনি সুলতানা জামান নামেই অধিক পরিচিত; ৯ জুন ১৯৩২ - ২২ মার্চ ২০২০) হলেন একজন বাংলাদেশি শিক্ষাবিদ, মনোবিজ্ঞানী ও লোকহিতৈষী। তিনি মানসিক প্রতিবন্ধী ব্যক্তিদের নিয়ে কাজ করা সংস্থা "বাংলাদেশ প্রতিবন্ধী ফাউন্ডেশনের" প্রতিষ্ঠাতা। ২০০৮ সালে বাংলাদেশ সরকার তাকে বেগম রোকেয়া পদক প্রদান করে।
সুলতানা জামান ১৯৩২ সালের ৯ জুন ঝিনাইদহ জেলায় জন্মগ্রহণ করেন। তার পিতার নাম খান বাহাদুর মোহাম্মদ সিরাজুল ইসলাম ও মাতার নাম রাহাত আরা বেগম। এই দম্পতির আট সন্তানের মধ্যে সুলতানা জামান চতুর্থ। ১৯৩৮ সালে কলকাতার ইংরেজি মাধ্যম "ডাইওসেসন স্কুলে" তার প্রাথমিক শিক্ষাজীবন শুরু করেন। ১৯৪৩ সালে বেগম রোকেয়া প্রতিষ্ঠিত সাখাওয়াত মেমোরিয়াল গার্লস হাইস্কুলে ভর্তি হন। ভারত বিভাগের পর তাদের পরিবার চট্টগ্রামে চলে আসে।
তিনি ১৯৪৮ সালে অপর্ণাচরণ সিটি কর্পোরেশন বালিকা উচ্চ বিদ্যালয় থেকে মাধ্যমিক সম্পন্ন করেন। পরবর্তীতে চট্টগ্রাম কলেজ থেকে উচ্চ মাধ্যমিক সম্পন্ন করে হলিক্রস কলেজে ভর্তি হন ও সেখান থেকে বিএ ডিগ্রি লাভ করেন। ১৯৬৭ সালে ঢাকা বিশ্ববিদ্যালয়ের মনোবিজ্ঞান বিভাগ থেকে স্নাতকোত্তর ডিগ্রি অর্জন করে উচ্চ শিক্ষার জন্য যুক্তরাষ্ট্রে গমন করেন এবং সেখানে এমোরি বিশ্ববিদ্যালয়ে ভর্তি হন। ১৯৭৫ সালে এ বিশ্ববিদ্যালয় থেকে পিএইচডি ডিগ্রি লাভ করেন।
সুলতানা জামান ১৯৭৫ সালে ঢাকা বিশ্ববিদ্যালয়ে প্রভাষক হিসেবে যোগদানের মাধ্যমে তার কর্মজীবন শুরু করেন। ১৯৯২ সালের এপ্রিল থেকে ম্যানচেস্টার বিশ্ববিদ্যালয়ে ছয় মাসের খন্ডকালীন ভিজিটিং প্রফেসর হিসেবেও শিক্ষকতা করেন। ২০০০ সালে তিনি শিক্ষকতা থেকে অবসর গ্রহণ করেন। ২০০৮ সালে ঢাকা বিশ্ববিদ্যালয়ের শিক্ষা ও গবেষণা ইনস্টিটিউট থেকে তাকে ইমেরিটাস অধ্যাপক হিসেবে ঘোষণা করা হয়।
১৯৭২ সালে সুলতানা জামান ছিন্নমূল শিশু ও নারীদের সেবা প্রদানের লক্ষ্যে মালিবাগের গুলবাগে দীপশিক্ষা বিদ্যালয় স্থাপন করেন। প্রতিবন্ধী নারী ও শিশুদের অধিকার প্রতিষ্ঠা, শিক্ষাদান এবং প্রশিক্ষণের লক্ষ্যে তিনি "সোসাইটি ফর দ্য কেয়ার অ্যান্ড এডুকেশন ফর মেন্টালি রিটার্ডেড চিলড্রেন" নামে একটি সংগঠন প্রতিষ্ঠা করেন যা পরবর্তীতে "সুইড বাংলাদেশ" নামে পরিচিতি লাভ করে। ১৯৮৪ সালে তিনি প্রতিবন্ধী বিশেষ করে প্রতিবন্ধী শিশু ও নারীদের নিয়ে কাজ করার লক্ষ্যে "বাংলাদেশ প্রতিবন্ধী ফাউন্ডেশন" নামে একটি সংস্থা প্রতিষ্ঠা করেন।
তার প্রচেষ্টায় ১৯৯৩ সালে ঢাকা বিশ্ববিদ্যালয়ের শিক্ষা ও গবেষণা ইনস্টিটিউটে বিশেষ শিক্ষায় প্রশিক্ষণের উদ্দেশ্যে স্পেশাল এডুকেশন বিভাগ চালু হয়। এ উদ্যোগটি বাংলাদেশের বিশ্ববিদ্যালয়গুলোর মধ্যে প্রথম।
ব্যক্তিগত জীবনে সুলতানা জামান ১৯৫০ সালে সেনা কর্মকর্তা কাজী নূরুজ্জামানের (বীর উত্তম) সাথে বিবাহবন্ধনে আবদ্ধ হন। এই দম্পতির তিন সন্তানের মধ্যে ১৯৭৯ সালে একমাত্র ছেলে মৃত্যুবরণ করে। নূরুজ্জামান বাংলাদেশের মুক্তিযুদ্ধের সময় ৭নং সেক্টরের কমান্ডার হিসেবে দায়িত্ব পালন করেন। সুলতানা জামানের ভাই জামাল নজরুল ইসলাম বাংলাদেশের একজন বিশিষ্ট পদার্থবিজ্ঞানী, গণিতবিদ, জ্যোতির্বিজ্ঞানী ও বিশ্বতত্ত্ববিদ ছিলেন।
২২ মার্চ ২০২০ সালে ঢাকায় মৃত্যুবরণ করেন।
জি মুন্ডো

জি মুন্ডো স্প্যানিশ ভাষার একটি চলচ্চিত্রভিত্তিক টিভি চ্যানেল। চ্যানেলটিতে হিন্দি সিনেমা স্প্যানিশ ভাষায় ডাবিং করে সম্প্রচারিত হয়। চ্যানেলটির মালিক 'জি এন্টারটেইনমেন্ট এন্টারপ্রাইজেস'।
চ্যানেলটি ২০১৬ সালের সেপ্টেম্বরে যাত্রা শুরু করে। চ্যানেলটি বিভিন্ন জনরার হিন্দি চলচ্চিত্র স্প্যানিশ ভাষায় ডাবিং করে সম্প্রচার করে থাকে।
জি সিনেমালু

জি সিনেমালু (তেলুগু: జీ సినిమాలు) একটি তেলুগু ভাষার চলচ্চিত্রভিত্তিক টিভি চ্যানেল, যার মালিক জি এন্টারটেইনমেন্ট এন্টারপ্রাইজেস। চ্যানেলটি বিভিন্ন তেলুগু চলচ্চিত্র সম্প্রচার করে থাকে।
জি সিনেমালু ২০১৬ সালের ৪ সেপ্টেম্বর যাত্রা শুরু করে। সেই থেকে সম্প্রচার কার্যক্রম চালিয়ে আসছে চ্যানেলটি।
মাতৃভূমি নিউজ

মাতৃভূমি নিউজ হল দৈনিক মাতৃভূমির মালিকানাধীন মালয়ালম ভাষার একটি সংবাদভিত্তিক টেলিভিশন চ্যানেল। মাতৃভূমি নিউজ চ্যানেলটির সদর দফতর তিরুবনন্তপুরমে অবস্থিত। চ্যানেলটি ২৩ জানুয়ারি ২০১৩ সালে চালু করা হয়।
২৩শে জানুয়ারী ২০১৩ সালে মাতৃভূমি নিউজ চ্যানেলের সদর দফতরে ব্যবস্থাপনা পরিচালক এম. পি. বীরেন্দ্র কুমার ও ব্যবস্থাপনা সম্পাদক পি.ভি. চন্দ্রন ঐতিহ্যবাহী প্রদীপ জ্বালিয়ে চ্যানেলটির উদ্বোধন করেছিলেন।
ঝিলমিল আবাসিক এলাকা

ঝিলমিল আবাসিক এলাকা ঢাকার কেরানীগঞ্জ উপজেলায় অবস্থিত রাজধানী উন্নয়ন কর্তৃপক্ষ (রাজউক)-এর একটি আবাসিক প্রকল্প।
কেরানীগঞ্জে ঢাকা-মাওয়া মহাসড়কের পাশে ঝিলমিল আবাসিক এলাকার প্রকল্পের কাজ শুরু হয় ১৯৯৭ সালে। এই প্রকল্পে রাজউক মোট ১,৬৩৫টি প্লটে প্রায় ১২ হাজার অ্যাপার্টমেন্ট তৈরির পরিকল্পনা করে। প্রস্তাবিত মেট্রোরেল প্রকল্পের জন্য একটি স্টেশন এখানে নির্মিত হবে। এছাড়াও ভবিষ্যতে ঢাকাকে ঘিরে প্রস্তাবিত রিং-রোড প্রকল্পের আওতায় একে রাখা হয়েছে। তবে রাজউকের অন্যান্য আবাসিক প্রকল্পের তুলনায় ঝিলমিল প্রকল্পের আয়তন তুলনামূলক ছোট।
নিউজ জে

নিউজ জে একটি তামিল ভাষার সংবাদভিত্তিক টিভি চ্যানেল যার প্রধান কার্যালয় তামিলনাড়ুর চেন্নাইতে অবস্থিত।
চ্যানেলটি ২০১৭ সালের নভেম্বরে যাত্রা শুরু করে। সেই থেকে চ্যানেলটি সংবাদভিত্তিক অনুষ্ঠানমালা সম্প্রচার করে আসছে।
কল্যাণপুর

কল্যাণপুর বাংলাদেশের রাজধানী ঢাকার একটি এলাকা। এটি ঢাকা উত্তর সিটি কর্পোরেশনের অধীনে দার-উস-সালাম থানার অন্তর্ভুক্ত। মোহাম্মদপুর ডাকঘর (পোস্ট কোড ১২০৭) এর অধীনে এখানে একটি উপ-ডাকঘর রয়েছে।
৯এক্সও

৯এক্সও একটি ভারতীয় টিভি চ্যানেল, যা ইংরেজি গান প্রচার করে থাকে। চ্যানেলটির প্রধান কার্যালয়, মুম্বইতে অবস্থিত।
৯এক্স মিডিয়ার মালিকানাধীন চ্যানেলটি ২০১২ সালের ২৪শে এপ্রিল যাত্রা শুরু করে। ২০১৪ সালের হিসাব অনুযায়ী ভারতের ৬৭.৫৪% বাড়িতে চ্যানেলটি উপলভ্য।
চ্যানেলটি যুব সমাজকে টার্গেট করে অনুষ্ঠানমালা প্রচার করে থাকে। চ্যানেলটি ইংরেজি গান সম্প্রচার করে থাকে। তাছাড়া, চ্যানেলটি নতুন ভারতীয় ব্যান্ডের গাওয়া ইংরেজি গানও সম্প্রচার করে, যাতে তারা তাদের প্রতিভা প্রদর্শন করতে পারে।
চ্যানেলটিতে প্রচার করা উল্লেখযোগ্য অনুষ্ঠানগুলো হল:
চ্যানেলটি বেঙ্গালুরুতে সানবার্ন এরেনা মিউজিক ফেস্টিভালের আয়োজন করেছিল, যাতে পারফর্ম করেছিলেন বিখ্যাত সুইডিশ ডিজে ও সংগীত পরিচালক অ্যাক্সওয়েল।
শ্যামলী, ঢাকা

শ্যামলী বাংলাদেশের রাজধানী ঢাকার একটি ব্যস্ততম এলাকা।
এই এলাকায় শ্যামলী সিনেমা হল নামে একটি প্রেক্ষাগৃহ রয়েছে, যার নাম থেকে এই এলাকার নামকরণ করা হয়েছে “শ্যামলী”। তবে ২০০৭ সালে পুরনো সিনেমা হল ভবনটি ভেঙে শ্যামলী স্কয়ার মার্কেট কমপ্লেক্স নির্মাণ করা হলে নবনির্মিত ভবনে ২০১৪ সাল থেকে নতুনভাবে শ্যামলী সিনেমা হল চালু হয়।
এবিপি নিউজ

এবিপি নিউজ এবিপি গ্রুপের মালিকানাধীন একটি ভারতীয় হিন্দি সংবাদ চ্যানেল। এছাড়াও এবিপি লাইভ এবিপি গ্রুপের মালিকানাধীন একটি ভারতীয় ইংরেজি নিউজ ওয়েবসাইট।
১৯৯৮ সালের ১৮ই ফেব্রুয়ারি তারিখে স্টার নিউজ নাম নিয়ে চ্যানেলটি চালু করা হয়েছিল। ২০০৩ সাল থেকে স্টার নিউজ একটি সম্পূর্ণ চ্যানেল হিসেবে গড়ে ওঠে। এটি প্রথম দ্বিভাষিক (ইংরেজি - হিন্দি) সংবাদ পরিষেবা ছিল এবং প্রথম দিকে স্টার ইন্ডিয়া কর্তৃক পরিচালিত হয়েছিল ও এনডিটিভি ২০০৩ সাল পর্যন্ত প্রযোজনা করেছিল। ২০০৩ সালে এনডিটিভির সাথে চুক্তির মেয়াদ শেষ হওয়ার পর স্টার নিউজ স্টার এর নাম বদলে এবিপি নিউজ নাম নিয়ে সম্পূর্ণ হিন্দি ভাষার নিউজ চ্যানেলে রূপান্তরিত হয়।
ত্রিভুবন বিশ্ববিদ্যালয় আন্তর্জাতিক ক্রিকেট মাঠ

ত্রিভুবন বিশ্ববিদ্যালয় আন্তর্জাতিক ক্রিকেট গ্রাউন্ড (কীর্তিপুর ক্রিকেট স্টেডিয়াম বা টিইউ ক্রিকেট গ্রাউন্ড) কাঠমান্ডু শহরের কাছে কীর্তিপুরে অবস্থিত।
১৯৯৮ সালে এসিসি ট্রফিতে বাংলাদেশ বনাম পাপুয়া নিউগিনির মধ্যকার ম্যাচের মাধ্যমে এই মাঠে স্বীকৃত ক্রিকেট ম্যাচ অনুষ্ঠিত হয়। নেপাল ২০০৪ সালে ইন্টার কন্টিনেন্টাল কাপে মালয়শিয়ার বিপক্ষে এই মাঠে প্রথম প্রথম শ্রেনীর ম্যাচ খেলে। ২০০৫ সালে হংকং এবং সংযুক্ত আরব আমিরাতের বিপক্ষে নেপালের আরো ২ টি ১ম শ্রেনীর ম্যাচ অনুষ্ঠিত হয় এই মাঠে। এই মাঠে বেশ কয়েকটি আন্তর্জাতিক প্রতিযোগিতা অনুষ্ঠিত হয়, যার মধ্যে ২০১০ বিশ্ব ক্রিকেট লিগ ডিভিশন ৫ এবং ২০১৫-১৭ আইসিসি বিশ্ব ক্রিকেট লিগ চ্যাম্পিয়নশিপ অন্যতম। এছাড়াও এই মাঠ সফলভাবে ২০১৭ এভারেস্ট প্রিমিয়ার লিগ, ২০১৬ এভারেস্ট প্রিমিয়ার লিগ, ২০১৬ রাশলান কাপ, ২০১৭ রাশরান কাপ আয়োজন করে।
২০১৫ সালে নেপালে ভুমিকম্পের ফলে টিইউ ক্রিকেট গ্রাউন্ড ক্ষতিগ্রস্ত হয়। ক্রিকেট এ্যাসোসিয়েশন অফ নেপাল পরবর্তিতে এই মাঠের পুনঃসংস্কার করে।
প্রেমিকা

প্রেমিকা হল একটি মেয়ে বন্ধু বা সম্পর্ক, 
যা প্রায়শই একটি নিয়মিত নারী সঙ্গী যার সঙ্গে কোন ব্যক্তি নিষ্কাম, প্রেমময় কিংবা যৌন সম্পর্কে জড়িত। অনুরুপ পুরুষ পরিভাষা হল "প্রেমিক"।
জি আনমল সিনেমা

জি আনমল সিনেমা(হিন্দি:ज़ी अनमोल सिनेमा) একটি ভারতীয় টিভি চ্যানেল, যার মালিক জি এন্টারটেইনমেন্ট এন্টারপ্রাইজেস এবং চ্যানেলটি হিন্দি ভাষার চলচ্চিত্র প্রদর্শন করে থাকে।
আয়মান সাদিক

আয়মান সাদিক একজন বাংলাদেশি শিক্ষাবিদ, উদ্যোক্তা এবং টেন মিনিট স্কুলের প্রতিষ্ঠাতা, যা একটি ইন্টারনেটভিত্তিক শিক্ষা বিষয়ক প্রতিষ্ঠান হিসেবে বিনামূল্যে শিক্ষণীয় সামগ্রী প্রদান করে। তিনি কুইন্স ইয়াং লিডার পুরস্কার সহ বেশ কয়েকটি পুরস্কার পেয়েছেন এবং ফোর্বসের ‘৩০ অনূর্ধ্ব ৩০ এশিয়া’ তালিকায় স্থান পেয়েছেন।
আয়মান সাদিক ১৯৯২ সালের ২ সেপ্টেম্বর বাংলাদেশের কুমিল্লায় জন্মগ্রহণ করেন। তিনি ব্যবসায় প্রশাসন ইনস্টিটিউট, ঢাকা বিশ্ববিদ্যালয় থেকে উচ্চশিক্ষা অর্জন করেছেন। ছাত্রজীবনে সাদিক বিভিন্ন প্রতিযোগিতায় অংশগ্রহণ করে বেশ কয়েকটিতে বিজয়ী হন। "বিজ মায়েস্ট্রোজ", "ব্র্যান্ডউইথ" এবং "ফিউচার লীডার লীগ" উল্লেখযোগ্য প্রতিযোগিতার মধ্যে অন্যতম।
শিক্ষার প্রতি তার প্রাথমিক ঝোঁক তাকে গৃহশিক্ষক হতে পরিচালিত করেছিল, যা পরবর্তীতে তার শিক্ষামূলক প্রতিষ্ঠান টেন মিনিট স্কুল প্রতিষ্ঠার অনুপ্রেরণা হয়ে ওঠে।
আয়মান সাদিক বাংলাদেশের বৃহত্তম ইন্টারনেটভিত্তিক শিক্ষা প্রতিষ্ঠান টেন মিনিট স্কুল-এর প্রতিষ্ঠাতা ও প্রধান নির্বাহী কর্মকর্তা। এই প্রতিষ্ঠানটি বিনামূল্যে বিভিন্ন ধরনের শিক্ষণীয় ভিডিও কন্টেন্ট প্রদান করে, যার মধ্যে টিউটোরিয়াল ভিডিও, কুইজ এবং সরাসরি পাঠদান অন্তর্ভুক্ত রয়েছে। সরাসরি ক্লাসে প্রতিদিন ২,৫০,০০০-এর অধিক ছাত্র-ছাত্রী অংশগ্রহণ করে। সাদিক জানিয়েছেন যে, তিনি বাংলাদেশে মানসম্পন্ন শিক্ষার ক্ষেত্রে অর্থনৈতিক ও ভৌগোলিক বাধা অতিক্রম করার জন্য টেন মিনিট স্কুল শুরু করেছিলেন এবং তার লক্ষ্য ছিল বিভিন্ন বিষয়ে শিক্ষার জন্য একটি "ওয়ান-স্টপ সলিউশন" অর্থাৎ "সমন্বিত সমাধান" প্রদান করা। টেন মিনিট স্কুলের কাছে দেশজুড়ে লক্ষাধিক শিক্ষার্থীর জন্য ৩০ হাজারেরও বেশি শিক্ষণীয় ভিডিও এবং মিথস্ক্রিয় পাঠ রয়েছে।
আয়মান সাদিককে শিক্ষা ও উদ্যোক্তা হিসেবে তাঁর অবদানের জন্য বিভিন্ন বৈশ্বিক মঞ্চে স্বীকৃতি দেওয়া হয়েছে। তিনি বাংলাদেশে ই-লার্নিং প্রচারের জন্য গুরুত্বপূর্ণ ভূমিকা রাখার স্বীকৃতিস্বরূপ ২০২২ সালে আইডিএলসি-প্রথম আলো এসএমই পুরস্কার লাভ করেন। তিনি ২০১৮ সালে ফোর্বসের "৩০ অনূর্ধ্ব ৩০ এশিয়া" তালিকায় অন্তর্ভুক্ত হন, যেখানে এশিয়া-প্রশান্ত মহাসাগরীয় অঞ্চলের তরুণ উদ্ভাবক ও পরিবর্তন আনয়নকারীদের তুলে ধরা হয়। এছাড়াও তিনি ২০১৮ সালে কুইন্স ইয়াং লিডার পুরস্কার অর্জন করেন, যা কমনওয়েলথ সদস্য রাষ্ট্রসমূহের অসাধারণ তরুণ নেতাদের সম্মানিত করে। অতিরিক্তভাবে, তাঁর প্রতিষ্ঠান টেন মিনিট স্কুল এশিয়া প্যাসিফিক আইসিটি অ্যালায়েন্স (এপিক্টা) পুরস্কার অর্জন করে, যা প্রায়শই "অস্কার্স অব আইসিটি" নামে পরিচিত, সর্বোত্তম ই-লার্নিং উদ্যোগ হিসেবে। তাঁর প্রতিষ্ঠান ওয়ার্ল্ড মোবাইল কংগ্রেসে গ্লোমো পুরস্কারও অর্জন করেছে।
আয়মান সাদিকের সহধর্মিণী মুনজেরিন শহীদ, যিনি নিজেও শিক্ষামূলক বিষয়বস্তু তৈরি করেন। তারা ২০২৩ সালে বিবাহবন্ধনে আবদ্ধ হন।
তিনি দুইটি বই লিখেছেন। একটি "নেভার স্টপ লার্নিং" যা অমর একুশে গ্রন্থমেলা ২০১৮ এর বেস্টসেলার। অন্যটি " স্টুডেন্ট হ্যাকস।"
অসম টকস

অসম টকস একটি অসমীয়া ভাষার সংবাদভিত্তিক টিভি চ্যানেল, যার মালিক রকল্যাণ্ড মিডিয়া অ্যান্ড কমিউনিকেশন প্রাইভেট লিমিটেড।
চ্যানেলটি ২০১৫ সালের ২ মে যাত্রা শুরু করে।
উইলিয়াম এইচ. ম্যাসি

উইলিয়াম হল ম্যাসি জুনিয়র (; জন্ম: ১৩ মার্চ ১৯৫০) হলেন একজন মার্কিন অভিনেতা। তিনি অল্প-নির্মাণ ব্যয়ের, স্বাধীন চলচ্চিত্র ও কিছু মারপিটধর্মী চলচ্চিত্রে কাজ করেছেন। ম্যাসি নিজেকে "এক ধরনের মিডল আমেরিকান, শ্বেতাঙ্গ অ্যাংলো-স্যাক্সন প্রোটেস্ট্যান্টবাদী, লুথেরান... সাধারণ জনগণের একজন" বলে বর্ণনা করেন।
ম্যাসি "ফার্গো" (১৯৯৬) চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে অস্কারের মনোনয়ন লাভ করেন। তিনি "ডোর টু ডোর" টেলিভিশন ধারাবাহিকের জন্য শ্রেষ্ঠ মুখ্য অভিনেতা ও শ্রেষ্ঠ লেখনী বিভাগে দুটি প্রাইমটাইম এমি পুরস্কার অর্জন করেন ও আরও ১২টি এমি পুরস্কারের মনোনয়ন লাভ করেন। এছাড়া তিনি চারটি স্ক্রিন অ্যাক্টরস গিল্ড পুরস্কার অর্জন করেন এবং পাঁচটি গোল্ডেন গ্লোব পুরস্কারের মনোনয়ন লাভ করেন। তিনি ২০০৮ সালের অ্যানিমেটেড চলচ্চিত্র "দ্য টেল অব ডেসপ্যারক্স"-এ কণ্ঠ দেন এবং ২০১১ সালে শোটাইমের ব্রিটিশ টিভি ধারাবাহিক "শেমলেস"-এ ফ্র্যাঙ্ক গ্যালাঘার চরিত্রে অভিনয় করেন। তিনি ১৯৯৭ সালে অভিনেত্রী ফেলিসিটি হাফম্যানের সাথে বিবাহবন্ধনে আবদ্ধ হন।
ড্যান রিস

ড্যানিয়েল ড্যান রিস (; জন্ম: ২৬ জানুয়ারি, ১৮৭৯ - মৃত্যু: ১২ জুন, ১৯৫৩) ক্রাইস্টচার্চে জন্মগ্রহণকারী প্রথিতযশা নিউজিল্যান্ডীয় প্রথম-শ্রেণীর ক্রিকেটার ছিলেন। ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি দলের অন্যতম সদস্য ছিলেন ড্যান রিস। ১৮৯৫-৯৬ মৌসুম থেকে ১৯২০-২১ মৌসুম পর্যন্ত প্রথম-শ্রেণীর ক্রিকেট জীবন চলমান ছিল তার। এছাড়াও, অস্ট্রেলিয়াভিত্তিক মেলবোর্ন ক্রিকেট ক্লাব ও ইংরেজ কাউন্টি ক্রিকেটে এসেক্সের প্রতিনিধিত্ব করেছেন। দলে তিনি মূলতঃ বামহাতি ব্যাটসম্যান হিসেবে খেলতেন। পাশাপাশি, বামহাতি স্লো-মিডিয়াম বোলার হিসেবে সুনাম ছিল তার।
ক্রাইস্টচার্চের বিশিষ্ট ব্যবসায়ী ও সংসদ সদস্য ড্যানিয়েল রিসের সন্তান ছিলেন তিনি। ১৮৭৯ সালে ক্রাইস্টচার্চে জন্মগ্রহণকারী ড্যান রিস তার শিক্ষা জীবন ওয়েস্ট ক্রাইস্টচার্চ স্কুলে সম্পন্ন করেন।
বামহাতি ব্যাটসম্যান ও স্লো-মিডিয়াম বোলার ড্যান রিস ১৯ বছর বয়সে জাতীয় দলের পক্ষে প্রথম খেলতে নামেন। ক্রাইস্টচার্চভিত্তিক মিডল্যান্ড ক্লাবের পক্ষে শুরুরদিকের ক্রিকেট খেলাগুলোয় অংশ নিয়েছিলেন। প্রাদেশিক ক্রিকেটে ক্যান্টারবারি উইজার্ডের পক্ষে খেলেছেন।
নিউজিল্যান্ড থেকে চলে আসার পর ১৯০০ থেকে ১৯০৩ সময়কালে মেলবোর্ন ক্রিকেট ক্লাবের পক্ষে খেলেছেন। এরপর ইংল্যান্ডে চলে যান। ইংল্যান্ডে অবস্থানকালে লন্ডন কাউন্টি ও এসেক্সের প্রতিনিধিত্ব করেন।
নিউজিল্যান্ডে প্রত্যাবর্তনের পর ১৯০৭ থেকে ১৯২১ সময়কাল পর্যন্ত ক্যান্টারবারির অধিনায়কের দায়িত্বে ছিলেন। ১৯০৭ থেকে প্রথম বিশ্বযুদ্ধের পূর্ব-পর্যন্ত ১৯১৪ সময়কালীন নিউজিল্যান্ড দলের পক্ষে খেলেন। এ পর্যায়ে ১৯১৩-১৪ মৌসুমে অস্ট্রেলিয়া গমন করেন। প্রথম-শ্রেণীর ক্রিকেটে ব্যক্তিগত সর্বোচ্চ ১৪৮ রান তুলেন। ১৯০২-০৩ মৌসুমে লর্ড হক একাদশের বিপক্ষে নিউজিল্যান্ড একাদশের সদস্যরূপে দলীয় মোট সংগ্রহ ২৭৪ রানের মধ্যে এ রানগুলো সংগ্রহ করেছিলেন।
১৯১৩-১৪ মৌসুমে ব্রিসবেনে কুইন্সল্যান্ডের বিপক্ষে নিউজিল্যান্ডীয় একাদশের সদস্যরূপে ব্যক্তিগত সেরা বোলিং পরিসংখ্যান ৭/৫৩ দাঁড় করান।
ক্রিকেট খেলা থেকে অবসর গ্রহণের পর ক্রিকেট প্রশাসনের দিকে ড্যান রিস ঝুঁকে পড়েন। ক্যান্টারবারি ক্রিকেট অ্যাসোসিয়েশন ও নিউজিল্যান্ড ক্রিকেট কাউন্সিলের সভাপতির দায়িত্ব পালন করেন তিনি।
১২ জুন, ১৯৫৩ তারিখে ৭৪ বছর বয়সে নিউজিল্যান্ডের ক্রাইস্টচার্চে ড্যান রিসের দেহাবসান ঘটে। তার অপর দুই ভাই - টম রিস ও জন রিস উভয়েই ক্যান্টারবারির পক্ষে প্রথম-শ্রেণীর ক্রিকেটে অংশগ্রহণ করেছিলেন।
নিউজিল্যান্ড ক্রিকেট কাউন্সিলের সভাপতি থাকা অবস্থায় ১৯৫২ সালে টম লরি এক বক্তব্যে ঘোষণা করেছিলেন যে, সিড হিডলস্টোন, মার্টিন ডনেলি, বার্ট সাটক্লিফ ও জ্যাক কাউয়ি’র সাথে ড্যান রিস নিউজিল্যান্ডের সেরা পাঁচ ক্রিকেটারের একজন। প্লাম ওয়ার্নারের দৃষ্টিকোণে তিনি সর্বকালের সেরা ফিল্ডারদের মধ্যে অন্যতম।
কুলপি

কুলপি ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার কুলপি সিডি ব্লকের একটি গ্রাম। গ্রামটি কুলপি থানার অন্তর্গত।
কুলপির ভৌগোলিক অবস্থান । গ্রামটির গড় উচ্চতা । গ্রামটি হুগলি নদীর (গঙ্গা) পূর্ব তীরে কলকাতা থেকে , ডায়মন্ড হারবার থেকে এবং কাকদ্বীপ থেকে দূরে অবস্থিত।
১৮ শতকে এই অঞ্চলটি পর্তুগীজ জলদস্যুদের দ্বারা দখল করা হয়েছিল। তাই বাংলার নবাব এই এলাকাটি জলদস্যু মুক্ত করতে প্রায় ১৫০ সৈনিক রেখেছিলেন।
ভারতের ২০১১ সালের আদমশুমারি অনুসারে কুলপির মোট জনসংখ্যার ২০০০, যার মধ্যে ৯৮২ (৪২%) পুরুষ এবং ১,০১৮ (৫১%) মহিলা ছিল। ৬ বছরের কম বয়সের জনসংখ্যা ১৯২ জন (৬ বছরের বেশি বয়সী ব্যক্তির সংখ্যা মোট জনসংখ্যার ৮১.৭৫%)। কুলপিতে মোট স্বাক্ষর ব্যক্তির সংখ্যা ১,৪৭৮ জন।
কুলপিতে বসবাসকারি জনগোষ্ঠির সকলেই বাঙালি এবং তারা বাংলা ভাষাতে কথা বলেন।
রাজ্য সড়ক ১ কুলপিতে এনএইচ ১২-এর সাথে মিলিত হয়ে শেষ হয়।
কুলপি বন্দর দক্ষিণ ২৪ পরগণা জেলার একটি ছোট বন্দর। ১৯৯৪ সালে পরিকল্পনা করা বন্দরটি চালু করার। বিশ্বব্যাপী বন্দর পরিচালনাকারী সংস্থা ডিপি ওয়ার্ল্ড প্রকল্পের অংশীদার। প্রস্তাবিত কুলপি বন্দরের পরিচালনা সংস্থায় বেঙ্গল পোর্ট-এর ৪৪.৫% অংশিদারিত্ব রয়েছে। বাকিটা কিভেন্টার গ্রুপ এবং ডব্লিউবিআইডি সি এর সাথে অংশিদারিত্ব। কুলপিতে মোট বিনিয়োগ ₹১২০০ কোটি টাকা হবে বলে ধরা হয়েছিল এবং ৭০০ একর জমির প্রয়োজন হবে বলে পরিকল্পনা করা হয়েছিল। বন্দরটিতে মোট ১২ টি জেটি নির্মাণের কথা ছিল।
কুলপি বন্দরের জন্য শেয়ারহোল্ডারদের চুক্তি ২০০৪ সালের আগস্টে স্বাক্ষরিত হয়, তবে কলকাতা পোর্ট ট্রাস্টের কাছ থেকে বেশ কিছু আপত্তি থাকার কারণে এটি বিলম্বিত হয়। কুলপি বন্দরের জন্য খসড়া চুক্তি ২০০৮ খ্রিষ্টাব্দের মে মাসে জাহাজ মন্ত্রকের সচিবের উপস্থিতিতে চূড়ান্ত করা হয়। এর পর কেভেন্টার গ্রুপ অভিযোগ করেছে যে কেওপিটি কুলপি বন্দর প্রকল্পকে সামনে রেখে চলেছে কিন্তু কেন্দ্রীয় জাহাজ-মন্ত্রক এই প্রকল্পে গতিশীলতা দেখাচ্ছে না।
এর পরে আদানি গোষ্ঠিও কুলপি বন্দর নির্মাণে আগ্রহ দেখায়। ২০১৯ সালের মার্চ মাসে পশ্চিমবঙ্গ সরকার কুলপি বন্দর নির্মাণের দায়িত্ব ডিপি ওয়ার্ল্ডকে দিয়েছে।
কুলপী গ্রাম থেকেপাল-সেন যুগে নির্মিত ২ ফুট ৬ ইঞ্চি X ১ ফুট ৫ ইঞ্চি মাপের একটি কালো পাথরের বিষ্ণু মূর্তি আবিষ্কৃত হয়েছে। উৎখননের সময় মূর্তিটির মুখের একাংশ ক্ষতিগ্রস্ত হয়। মূর্তিটি বর্তমানে স্থানীয় একটি মন্দিরে রক্ষিত রয়েছে।
খিলক্ষেত থানা

খিলক্ষেত (বা খিলখেত) বাংলাদেশের ঢাকা জেলার একটি থানা। এটি ২০০৫ সালে প্রতিষ্ঠিত হয়।
খিলক্ষেত থানার আয়তন প্রায় । এর উত্তরে উত্তরখান ও দক্ষিণখান থানা, দক্ষিণে বাড্ডা থানা, পশ্চিমে ক্যান্টনমেন্ট থানা, উত্তর-পশ্চিমে বিমানবন্দর থানা ও পূর্বে তুরাগ নদী অবস্থিত।
২০০৫ সালের ২৭ জুন বাড্ডা থানার দক্ষিণের কিছু অংশ নিয়ে খিলক্ষেত থানা গঠিত হয়।
২০১১ সালের আদমশুমারি অনুযায়ী, খিলক্ষেত থানার মোট ৩১,১৪১টি খানায় প্রায় ১,৩০,০৫৩ জন মানুষ বসবাস করেন। ১০০% মানুষ শহুরে বাসিন্দা। মোট জনসংখ্যার ৮.৬% পাঁচ বছর বা তার কম বয়সী। সাত বছর বা তার ঊর্ধ্বে শিক্ষার হার ৭৩.৮%, যেখানে জাতীয় শিক্ষার হার ৫১.৮%।
ঢাকা সিটি কর্পোরেশনের ১৭ নং ওয়ার্ড, দক্ষিণখান ও ডুমনি ইউনিয়নের অংশবিশেষ নিয়ে খিলক্ষেত থানা গঠিত। খিলক্ষেত থানায় মোট ১১টি মহল্লা রয়েছে।
খিলক্ষেত থানার জনগোষ্ঠীর আয়ের প্রধান উৎস কৃষি (১৫.১০%)। মোট জনগোষ্ঠীর ৬৩.৯৩% নিজস্ব ভূমির মালিক এবং প্রায় ৩৬.০৭% জনগোষ্ঠী নিজস্ব ভূমিহীন। প্রধান কৃষি ফসল হলো মরিচ ও শাকসবজি। বিলুপ্ত বা বিলুপ্তপ্রায় ফসল হলো ধান। উৎপাদিত ফলের মধ্যে রয়েছে আম, কাঁঠাল, জাম, পেঁপে ও কলা।
এছাড়াও অর্থনীতির অন্যান্য উৎস অকৃষি শ্রমিক ২.১৪%, শিল্প ১.৩৮%, ব্যবসা ২৯.১০%, পরিবহন ও যোগাযোগ ৫.২১%, নির্মাণ ৩.৫৯%, ধর্মীয় সেবা ০.০৯%, চাকরি ৩০.৩৮%, ভাড়া ও বৈদেশিক মুদ্রা ২.৩৩% এবং অন্যান্য ১০.৬৮%।
শিল্পখাতে এই থানায় বেশ কয়েকটি প্রতিষ্ঠান গড়ে উঠেছে। এর মধ্যে গার্মেন্টস শিল্প প্রধান। এছাড়াও গ্যাস কোম্পানি ও আইসক্রিম প্রস্তুতকারক কারখানা গড়ে উঠেছে। খিলক্ষেত থানার প্রধান রপ্তানি পণ্য হলো তৈরি পোশাক। এ থানার সবক’টি ওয়ার্ড ও ইউনিয়ন বিদ্যুতায়ন কর্মসূচির আওতাধীন। তবে ৯৩.৫০% পরিবারের বিদ্যুৎ ব্যবহারের সুযোগ রয়েছে। উৎপাদিত পণ্যের জন্য রাজউক ও ব্যক্তি উদ্যোগে এখানে ট্রেড সেন্টার ও বাজার গড়ে উঠেছে।
খিলক্ষেত থানার শিক্ষার গড় হার ৫৮.৩২%। পুরুষদের মধ্যে শিক্ষার হার ৬৩.৩২% এবং নারীদের শিক্ষার হার ৫২.৫২%। উল্লেখযোগ্য শিক্ষা প্রতিষ্ঠান: আমেরিকান ইন্টারন্যাশনাল ইউনিভার্সিটি-বাংলাদেশ, আমিরজান কলেজ, আমিরজান উচ্চ বিদ্যালয়,কুর্মিটোলা উচ্চ বিদ্যালয় ও কলেজ, ডুমনি উচ্চ বিদ্যালয়, বরুয়া আলাউদ্দিন দেওয়ান উচ্চ বিদ্যালয়,জাহিদ ইকবাল হাই স্কুল,ডুমনি নুরপাড়া ইসলামিয়া দাখিল মাদ্রাসা, তলনা রুহুল আমিন খান উচ্চ বিদ্যালয়,পাতিরা দারুল হাদীস মডেল মাদ্রাসা, জান-ই আলম সরকার উচ্চ বিদ্যালয়, মানারাত মডেল হাই স্কুল, পাতিরা প্রাথমিক বিদ্যালয়, বরুয়া সরকারি প্রাথমিক বিদ্যালয়, ডুমনি প্রাথমিক বিদ্যালয়, কুর্মিটোলা সরকারি প্রাথমিক বিদ্যালয়, তলনা সরকারি প্রাথমিক বিদ্যালয়, খিলক্ষেত বটতলা ইসলামিয়া মাদ্রাসা, পাতিরা হাফেজিয়া মাদ্রাসা ইত্যাদি।
খিলক্ষেত থানার সাংস্কৃতিক প্রতিষ্ঠানের মধ্যে ক্লাব, সিনেমা হল, খেলার মাঠ ইত্যাদি উল্লেখযোগ্য।
রাজধানী ঢাকার অভ্যন্তরে হওয়ায় সড়কপথে যাতায়াত সুবিধাজনক। মোট সড়কপথের পরিমাণ ৩৬.০৪ কিমি। বর্তমানে বাস ও অন্যান্য যানবাহন চলাচল করলেও একসময় পালকি ও গরুর গাড়ি জনপ্রিয় ছিল।
খিলক্ষেতে ৬৬টি মসজিদ ও ৩টি মন্দির রয়েছে। এর মধ্যে উল্লেখযোগ্য হলো ডুমনি নামাপাড়া জামে মসজিদ, ডুমনিবাজার জামে মসজিদ, বরুয়া শাহ জামে মসজিদ, উত্তর জামে মসজিদ (বড় মসজিদ), ডুমনি কালী মন্দির, রাধাকৃষ্ণ মন্দির ইত্যাদি।
যুগ্মবেদন

যুগ্মবেদন (synesthesia) হচ্ছে ইন্দ্রিয়লব্ধ এমন একপ্রকার অনুভূতি যেখানে দেহের একটি অনুভূতিকে উদ্দীপ্ত করলে অন্য অনুভূতিরও সৃষ্টি হয়।
ইংরেজি সিন্থেসিস প্রাচীন গ্রিক "সিন"; যার অর্থ একত্রে এবং, "থেসিস" থেকে এসেছে, যার অর্থ "সংবেদন"।
অক্সফোর্ড বিশ্ববিদ্যালয়ের গবেষক এবং দার্শনিক জন লক ১৯৬০ সালে সর্বপ্রথম যুগ্মবেদন সম্পর্কে নথিবদ্ধ করেন। তার রোগী প্রতিবেদন অনুসারে একজন অন্ধ ব্যক্তি হলেও ভেঁপুর আওয়াজ শুনার সময় টকটকে লাল রং দেখতে পায় বলে জানায়। যাইহোক, লক আদৌ যুগ্মবেদনে আক্রান্ত রোগীর তথ্যই সর্বপ্রথম শনাক্ত করেছিলেন, নাকি বিষয়টাকে রূপক অর্থ নথিবদ্ধ করেছেন, তানিয়ে বিতর্ক আছে। জার্মান চিকিৎসক জর্জ টোবিয়াস প্রথম চিকিৎসক হিসেবে ১৮১২ সালে যুগ্মবেদনে আক্রান্ত হন।
বাংলাদেশের সংসদীয় কমিটিসমূহ

সংসদীয় কমিটি হলো বাংলাদেশের জাতীয় সংসদের কমিটি; যা বাংলাদেশ সরকারের আইনি শাখার অধিকাংশ কার্য সম্পাদন করে। বেশিরভাগ আধুনিক আইনসভার মতো কমিটিগুলি জাতীয় সংসদের একটি গুরুত্বপূর্ণ উপাদান। বাংলাদেশে তিন ধরনের সংসদীয় কমিটি রয়েছে: স্থায়ী, নির্বাচন এবং বিশেষ।
বাংলাদেশের সংবিধানে ন্যূনতম দুটি সংসদীয় কমিটি বাধ্যতামূলক করা হয়েছে: একটি সরকারি হিসাব কমিটি এবং একটি বিশেষ অধিকার কমিটি। সংসদের কার্যপ্রণালী বিধি অনুযায়ী, প্রতিটি সরকারি মন্ত্রণালয়ের জন্য একটি করে অতিরিক্ত কমিটি প্রয়োজন।
স্থায়ী কমিটিতে সাধারণত ৮ থেকে ১৫ জন সদস্য থাকে। কমিটিগুলি গোপনীয়তা বজায় রেখে বসে, তাদের সভাগুলি জনসাধারণ বা মিডিয়ার জন্য উন্মুক্ত নয়।
একাদশ জাতীয় সংসদে মোট ৫০টি সংসদীয় কমিটি রয়েছে :
ফেলিসিটি হাফম্যান

ফেলিসিটি কেন্ডাল হাফম্যান (; জন্ম: ৯ ডিসেম্বর ১৯৬২) হলেন একজন মার্কিন অভিনেত্রী। তিনি মঞ্চে অভিনয়ের মধ্য দিয়ে তার কর্মজীবন শুরু করেন এবং ১৯৯০-এর দশকে চলচ্চিত্র ও টেলিভিশন নাটকে পার্শ্ব চরিত্রে কাজ করেন। হাফম্যান এবিসির টিভি ধারাবাহিক "ডেসপারেট হাউজওয়াইভস্‌"-এ লিনেট স্ক্যাভো চরিত্রে অভিনয়ের জন্য সর্বাধিক পরিচিত, যার জন্য তিনি হাস্যরসাত্মক ধারাবাহিকে সেরা মুখ্য অভিনেত্রী বিভাগে প্রাইমটাইম এমি পুরস্কার অর্জন করেন এবং টানা তিনবার স্ক্রিন অ্যাক্টরস গিল্ড পুরস্কার ও গোল্ডেন গ্লোব পুরস্কারের মনোনয়ন লাভ করেন। তিনি এবিসির হাস্যরসাত্মক নাট্যধর্মী ক্রীড়াভিত্তিক "নাইট" ধারাবাহিকে ড্যানা হুইটেকার চরিত্রে অভিনয় করে গোল্ডেন গ্লোব পুরস্কারের মনোনয়ন লাভ করেন।
হাফম্যান "ট্রান্সআমেরিকা" (২০০৫) চলচ্চিত্রে ট্রান্সজেন্ডার নারী চরিত্রে অভিনয় করে সমাদৃত হন এবং এই কাজের জন্য সেরা অভিনেত্রী বিভাগে গোল্ডেন গ্লোব, ইন্ডিপেন্ডেন্ট স্পিরিট পুরস্কার ও ন্যাশনাল বোর্ড অব রিভিউ পুরস্কার অর্জন করেন এবং শ্রেষ্ঠ অভিনেত্রী বিভাগে অস্কারের মনোনয়ন লাভ করেন। হাফম্যান অভিনীত অন্যান্য উল্লেখযোগ্য চলচ্চিত্রসমূহ হল "রিভার্সাল অব ফরচুন" (১৯৯০), "দ্য স্প্যানিশ প্রিজনার" (১৯৯৭), "ম্যাগনোলিয়া (১৯৯৯), "পাথ টু ওয়ার" (২০০২), "জর্জিয়া রুল" (২০০৭), "ফিবি ইন ওয়ান্ডারল্যান্ড" (২০০৮), "রাডারলেস" (২০১৪), এবং "কেক" (২০১৪)। ২০১৫ থেকে ২০১৭ সালে তিনি এবিসির অমনিবাস অপরাধমূলক নাট্যধর্মী "আমেরিকান ক্রাইম" ধারাবাহিকে অভিনয় করে সমাদৃত হন এবং তিনটি প্রাইমটাইম এমি, দুটি গোল্ডেন গ্লোব ও একটি স্ক্রিন অ্যাক্টরস গিল্ড পুরস্কারের মনোনয়ন লাভ করেন।
হাফম্যান ১৯৯৭ সালে অভিনেতা উইলিয়াম এইচ. ম্যাসির সাথে বিবাহবন্ধনে আবদ্ধ হন।
ল্যারি পার্কস

স্যামুয়েল ক্লাউসম্যান লরেন্স পার্কস (; ১৩ ডিসেম্বর ১৯১৪ - ১৩ এপ্রিল ১৯৭৫) ছিলেন একজন মার্কিন মঞ্চ ও চলচ্চিত্র অভিনেতা। তিনি পার্শ্ব অভিনেতা থেকে শুরু করে মুখ্য অভিনেতা চরিত্রেও অভিনয় করেছেন। তিনি কমিউনিস্ট পার্টির সদস্য ছিলেন তা স্বীকার করে নিলে সকল হলিউড স্টুডিও তাকে কালোতালিকায় অন্তর্ভুক্ত করে। তিনি "দ্য জলসন স্টোরি" (১৯৪৬) ও "জলসন সিংস অ্যাগেইন" (১৯৪৯) চলচ্চিত্রে অ্যাল জলসন চরিত্রে কাজের জন্য সর্বাধিক পরিচিত, এবং প্রথমোক্ত চলচ্চিত্রের জন্য তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন।
পার্কস ১৯১৪ সালের ১৩ই ডিসেম্বর কানসাসের ওলাথে জন্মগ্রহণ করেন। তার পিতা ফ্র্যাঙ্ক এইচ. পার্কস এবং মাতা নেলি ক্লাউসম্যান। তার পরিবার ইহুদি ধর্মাবলম্বী ছিল। পার্কস ইলিনয় অঙ্গরাজ্যের জোলিয়েটে বেড়ে ওঠেন এবং ১৯৩২ সালে জোলিয়েট টাউনশিপ হাই স্কুল থেকে পাস করেন।
তিনি প্রি-মেড শিক্ষার্থী হিসেবে ইলিনয় বিশ্ববিদ্যালয়ে ভর্তি হন এবং কয়েক বছর স্টক কোম্পানিতে অভিনয় করেন। তিনি জন গারফিল্ডের সুপারিশে হলিউডে যান ওয়ার্নার ব্রসের "মামা র‍্যাভিওলি" ছবিতে ছোট একটি চরিত্রে অভিনয়ের জন্য। এই ছবিটি বাতিল হলেও তিনি ১৯৪১ সালে কলাম্বিয়া পিকচার্সের সাথে একটি চলচ্চিত্রে অভিনয়ের জন্য চুক্তিবদ্ধ হন।
মালেক আফসারী

মালেক আফসারী একজন বাংলাদেশী চলচ্চিত্র পরিচালক ও ইউটিউবার। ১৯৮৩ সালে "ঘরের বউ" চলচ্চিত্র পরিচালনার মাধ্যমে পূর্ণাঙ্গ চলচ্চিত্র পরিচালক হিসেবে আত্মপ্রকাশ করেন। ১৯৮০-এর দশকে তিনি প্রযোজনা সংস্থা রোজী ফিল্মসের প্রতিষ্ঠা করেন। প্রখ্যাত অভিনেত্রী রোজী আফসারী তার দাম্পত্য সঙ্গী ছিলেন। তার পরিচালিত উল্লেখযোগ্য চলচ্চিত্র হল "ক্ষতিপূরণ" (১৯৮৯), "ক্ষমা" (১৯৯২), "ঘৃণা" (১৯৯৪), "দূর্জয়" (১৯৯৬), ও "এই ঘর এই সংসার" (১৯৯৬)।
মালেক আফসারী ১৯৮০-এর দশকের প্রথম দিকে সহকারী পরিচালক হিসেবে তার কর্মজীবন শুরু করেন। "পিয়াসী মন" চলচ্চিত্রের সহকারী পরিচালক হিসেবে তিনি চলচ্চিত্রে আগমন করেন। এরপর তিনি "লুটেরা" ছবির কাহিনি রচনা করেন এবং "কার পাপে" ছবির সংলাপ রচনা করেন। ১৯৮৩ সালে "ঘরের বউ" চলচ্চিত্র পরিচালনার মাধ্যমে পূর্ণাঙ্গ চলচ্চিত্র পরিচালক হিসেবে আত্মপ্রকাশ করেন।
তার নির্মিত অন্যান্য চলচ্চিত্রসমূহ হল "ক্ষতিপূরণ" (১৯৮৯), "ক্ষমা" (১৯৯২), "ঘৃণা" (১৯৯৪), "দূর্জয়" (১৯৯৬), "এই ঘর এই সংসার" (১৯৯৬), "হীরা চুনি পান্না" (২০০০), "ঠেকাও মাস্তান" (২০০১), "আমি জেল থেকে বলছি" (২০০৫), "মনের জ্বালা" (২০১১), "ফুল অ্যান্ড ফাইনাল" (২০১৩)। ২০১৬ সালে তিনি জাজ মাল্টিমিডিয়ার "রক্ত" চলচ্চিত্র নির্মাণের জন্য চুক্তিবদ্ধ হন। কিন্তু জাজের ধরাবাঁধা সময়সূচিতে তিনি এই চলচ্চিত্র নির্মাণ করতে পারবেন না জানালে তাকে এই চলচ্চিত্র পরিচালনা থেকে বাদ দেওয়া হয়। তার পরবর্তী কাজ ছিল "অন্তর জ্বালা"। প্রয়াত অভিনেতা মান্নার এক ভক্তের কাহিনি নিয়েই ছবির গল্পটি আবর্তিত হয়েছে। জায়েদ খান প্রযোজিত এই ছবিতে প্রধান ভূমিকায় অভিনয় করেন জায়েদ নিজে ও পরীমনি। এর পরে ২০১৯ সালে তিনি সাকিব খানকে নিয়ে পাসওয়ার্ড সিনেমাটি নির্মাণ করেন, যা ব্যবসা সফল হয়। স্ত্রী পরিচালিত তার ব্যবসা কোভিড-১৯ মহামারীতে ক্ষতিগ্রস্ত হওয়ার পর তিনি ইউটিউব চ্যানেল খুলে ভিডিও আপলোড করা শুরু করেন।
ইয়াকভ পেরেলম্যান

ইয়াকভ পেরেলম্যান (English: Yakov Isidorovich Perelman, Russian: Яков Исидорович Перельман; ৪ ডিসেম্বর ১৮৮২ - ১৬ মার্চ ১৯৪২) সোভিয়েত রাশিয়ার একজন বিশিষ্ট বিজ্ঞান বিষয়ক লেখক। তার উল্লেখযোগ্য বই গুলির মধ্যে পদার্থবিদ্যার মজার কথা খুবই পরিচিত। এটি ছড়াও তিনি আরো বিজ্ঞান বিষয়ক বই লিখেছেন। মূল লেখা রাশিয়ান ভাষায় লেখা হলেও পরবর্তীতে তার লিখিত বই গুলি মির প্রকাশনী ইংরেজি ও বাংলায় প্রকাশ করে।
ইয়াকভ পেরেলম্যান ১৮৮২ সালের ৪ ডিসেম্বর তৎকালীন রাশিয়ান পোল্যান্ডের (কংগ্রেস পোল্যান্ড) অন্তর্গত বিয়ালিস্টক শহরে জন্ম গ্রহণ করেন। এরপর তিনি ১৯০৯ সালে ইম্পিরিয়াল ফরেস্ট্রি ইনস্টিটিউট (বর্তমানে সেন্ট পিটার্সবার্গ স্টেট ফরেস্ট টেকনিক্যাল ইউনিভার্সিটি) থেকে ফরেস্ট্রি বিষয়ে ডিপ্লোমা ডিগ্রি লাভ করেন। তিনি আর্নেস্ট ম্যাচর ভাবধারায় উদ্বুদ্ধ হয়ে বিজ্ঞান বিষয়ক বই লেখা শুরু করেন। লেখার বিষয়ে আরেকজন স্বনামধন্য রুশ শিক্ষাবিদ আলেকজান্ডার বগানভ এর চিন্তাধারায় বিজ্ঞানকে আরো জনপ্রিয় করতে ব্রতী হন।
পদার্থবিদ্যার মজার কথা বইটির অভূতপূর্ব সাফল্যের পর তিনি আরো বিজ্ঞান বিষয়ক বই লিখতে ব্রতী হন। সেই সময় তিনি নিজেকে স্বয়ং সম্পূর্ণ প্রখর কল্পনা শক্তির লেখক হিসেবে নিজেকে পরিচিতি দিতে পেরেছিলেন। তার পরবর্তী সুচিন্তিত বিজ্ঞান বিষয়ক বই গুলির মধ্যে
"Arithmetic for entertainment", "Mechanics for entertainment", "Geometry for Entertainment", "Astronomy for entertainment", "Lively Mathematics", " Physics Everywhere", এবং "Tricks and Amusements" খুবই উল্লেখযোগ্য।
এছাড়াও তিনি মহাকাশে যাত্রার উপর কিছু বই লিখেছেন। তাদের মধ্যে উল্লেখযোগ্য হলো-
পেরেলম্যান শেষ জীবনে অনাহারে কাটিয়ে অবশেষে ১৯৪২ সালে পরলোকগমন করেন। সেই সময় রাশিয়াতে জার্মানি খাদ্যদ্রব্যের উপর নিয়ন্ত্রণ শুরু করে। ৯ সেপ্টেম্বর ১৯৪১ থেকে শুরুকরে ২৭ জানুয়ারি ১৯৪৪ পর্যন্ত ৮৭২ দিন ব্যাপী ভয়ংকর ভাবে জার্মানি লেনিনগার্ড এর উপর খাদ্য দ্রব্যের উপর নিয়ন্ত্রণ করে। এটি ছিল আধুনিক যুগের নিকৃষ্টতম ও দীর্ঘদিনের নিয়ন্ত্রণ। এর ফলে প্রায় এগারো লক্ষ সতেরো হাজার মানুষের মৃত্যু হয়।
পাবলিক মিউজিক

পাবলিক মিউজিক একটি কন্নড় ভাষার সংগীতভিত্তক টিভি চ্যানেল। চ্যানেলটি পাবলিক টিভি ও লাহিড়ী রেকর্ডিং কোম্পানির সাথে সংযুক্ত। চ্যানেলটি ২০১৪ সালের ২৮ সেপ্টেম্বর যাত্রা শুরু করে।
জি ২৪ কালাক

জি ২৪ কালাক গুজরাতি ভাষার একটি সংবাদভিত্তিক টিভি চ্যানেল, যা ২০১৭ সালের ২০ আগস্ট যাত্রা শুরু করে। চ্যানেলটির মালিক জি মিডিয়া কর্পোরেশন।
চ্যানেলটি ২০১৭ সালের ২০ আগস্ট যাত্রা শুরু করে।সেই থেকেচ্যানেলটি গুজরাতিভাষাভাষীদের কাছে সংবাদভিত্তিক অনুষ্ঠানমালা প্রচার করে আসছে।
স্টার উৎসব মুভিজ

স্টার উৎসব মুভিজ একটি ভারতীয় টিভি চ্যানেল, যার মালিক স্টার ইন্ডিয়া। চ্যানেলটি গ্রামের দর্শকদের রুচিকে সবচেয়ে গুরুত্ব দেয়।
চ্যানেলটি ২০১৬ সালের ২৮ মে যাত্রা শুরু করে।
জয় মহারাষ্ট্র

জয় মহারাষ্ট্র একটি মারাঠি ভাষার সংবাদভিত্তিক টিভি চ্যানেল, যা ২০১৩ সালের ১ মে যাত্রা শুরু করে। চ্যানেলটির মালিক সাহানা গ্রুপ। চ্যানেলটি মারাঠিভাষীদের জন্য সম্প্রচার কার্যক্রম পরিচালনা করে।
ডাউন কোয়ার্ক

ডাউন কোয়ার্ক(প্রতীক:formula_1) হলো সকল কোয়ার্কগুলোর মধ্যে ‍দ্বিতীয় হালকা মৌলিক অতিপারমাণবিক কণা। এর প্রতিকণার নাম হলো অ্যান্টিডাউন কোয়ার্ক(প্রতীক:formula_2)।
কবি জেমস্ জয়েসের কবিতা “Funnegans Wake" থেকে কোয়ার্ক এবং এর অবস্থান-বৈশিষ্ট্যের উপর ভিত্তি করে ডাউন শব্দটি নেওয়া হয়েছে। এই কণাটি সূচনা হয় গত শতাব্দীর পঞ্চম দশকে। এ সময়(১৯৪০-১৯৫০) অধিকাংশ মৌলিক কণার হদিস মেলে। এসব কণার আবিষ্কার হলেও এদের মধ্যকার সম্পর্ক ছিল বেশ ধোয়াটে। এই ধোয়াটে অবস্থা দূর করতে এগিয়ে আসেন বিজ্ঞানী মারে গেল-ম্যান ও যুবাল নেমন। ১৯৬১ সালে তারা স্বতন্ত্রভাবে এই ডাউন কোয়ার্কে হ্যাড্রন শ্রেণিবদ্ধ করার প্রস্তাব দেন। তবু এদের মধ্যেকার সম্পর্ক স্পষ্ট ছিল না। তাই মারে গেল-ম্যান ও জর্জ জিউইগ তাত্ত্বিকভাবে এই কণাটি আবিষ্কার করেন ও কোয়ার্ক মডেলের প্রস্তাব করেন। পরবর্তিকালে এই কণাটির পূর্ণ পরিচয় পাবার উদ্দেশ্যে ১৯৬৮ সালে “স্ট্যাফোর্ড ইলেক্ট্রিনিক রৈখিক তরকযন্ত্র” দিয়ে প্রোটন ভেঙে এর গঠন দেখার চেষ্টা করেছিলেন বিজ্ঞানীরা। এই পরিক্ষাটির মাধ্যমে প্রমাণিত হয় একটি প্রোটনে দুটি আপ কোয়ার্ক ও একটি ডাউন কোয়ার্ক আছে।
জি পাঞ্জাব হরিয়ানা হিমাচল

জি পাঞ্জাব হরিয়ানা হিমাচল একটি ভারতীয় সংবাদভিত্তিক চ্যানেল, যা পাঞ্জাবি ভাষায় সম্প্রচার কার্যক্রম চালায়। চ্যানেলটি জি মিডিয়া কর্পোরেশনের মালিকানায় ২০০০ সালে আলফা পাঞ্জাবি নামে যাত্রা শুরু করলেও ২০০৮ সালে নাম পরিবর্তন করে জি পাঞ্জাবি রাখে এবং ২০১৩ সালে নাম পরিবর্তন করে বর্তমান নামটি রাখে।
ক্যান্টন মেলা

ক্যান্টন মেলা হচ্ছে একটি বাণিজ্য মেলা যা ১৯৫৭ সালের বসন্তকাল থেকে চীনের কুয়াংচৌ শহরে (ক্যান্টন) প্রতি বছর বসন্তকাল ও শরৎকালে অনুষ্ঠিত হয়ে আসছে। এটি চীনের সবথেকে প্রাচীন, বৃহত্তম এবং সর্বাধিক প্রতিনিধিদের বাণিজ্য মেলা।
চীনা রপ্তানিকারক পণ্য মেলা (中国出口商品交易会) থেকে নাম পরিবর্তন করে ২০০৭ সালে এটিকে চীন আমদানি ও রপ্তানি মেলা (中国进出口商品交易会) নামে নামকরণ করা হয়। মেলাটি চীনের বাণিজ্য মন্ত্রণালয় ও কুয়াংতুং প্রদেশের সরকার যৌথভাবে আয়োজন করে থাকে, এবং চীনের বৈদেশিক বাণিজ্য কেন্দ্র দ্বারা পরিচালিত হয়।
ক্যান্টন মেলার জাতীয় প্যাভিলিয়নটিকে (রপ্তানি বিভাগ) ১৬টি বিভাগে সাজানো হয়ে থাকে, যা ৫১টি বিভাগে প্রদর্শিত হয়। ২৪,০০০-এরও বেশি চীনের সেরা বিদেশি বাণিজ্য কর্পোরেশন (এন্টারপ্রাইজ) মেলায় অংশ নেয়। এখানে ব্যক্তিগত উদ্যোগ, শিল্প-কারখানা, বৈজ্ঞানিক গবেষণা প্রতিষ্ঠান, সম্পূর্ণ বৈদেশিক মালিকানাধীন উদ্যোগ এবং বৈদেশিক বাণিজ্য সংস্থাগুলো অংশগ্রহণ করে থাকে।
এই মেলায় যদিও বাণিজ্য রপ্তানিতে গুরুত্ব দেয়া হয়, তবে আমদানি ব্যবসাও সম্পন্ন হয়ে থাকে। উপরে উল্লিখিত বিষয়বস্তু ছাড়াও অর্থনৈতিক ও কারিগরি সহযোগিতা এবং বিনিময়, পণ্য পরিদর্শন, বীমা, পরিবহন, বিজ্ঞাপন এবং বাণিজ্য পরামর্শের মতো বিভিন্ন ধরনের ব্যবসায়িক কার্যক্রম সাধারণত মেলায় পরিচালিত হয়।
জি ওডিশা

জি ওডিশা (পূর্বনাম: জি কলিঙ্গ নিউজ) একটি ভারতীয় টিভি চ্যানেল যা ২০১৪ সালে সম্প্রচার কার্যক্রম শুরু করে। চ্যানেলটির মালিক জি মিডিয়া কর্পোরেশন লিমিটেড। চ্যানেলট ওড়িয়াভাষাভাষী জনগোষ্ঠীর নিকট সংবাদভিত্তিক অনুষ্ঠানমালা প্রচার করে থাকে।
চ্যানেলটি ২০১৪ সালে সম্প্রচার কার্যক্রম শুরু করে।
ডার্ক ওয়াটারস (২০১৯-এর চলচ্চিত্র)

ডার্ক ওয়াটারস একটি ২০১৯ সালের মার্কিন চলচ্চিত্র, যেটি পরিচালনা করেছেন টোড হেইন্স।
২০১৮ সালের ২১ সেপ্টেম্বর টোড হেইন্স "ডার্ক ওয়াটারস" নামের চলচ্চিত্রটি নির্মাণের ঘোষণা দেন। পরের মাসে মার্ক রুফালো চলচ্চিত্রটিতে অভিনয়ের জন্য যুক্ত হন। ২০১৯ সালের জানুয়ারিতে চলচ্চিত্রের অন্যান্য অভিনয়শিল্পীরা যুক্ত হন। চলচ্চিত্রের মুখ্য চিত্রগ্রহণ যুক্তরাষ্ট্রের সিনসিনাটিতে সম্পন্ন হয়।
গার্গী গুপ্ত

গার্গী গুপ্ত ভয়েস অফ ওয়ার্ল্ডের (এনজিও) প্রতিষ্ঠাতা ও সচিব। এটি পূর্ব ভারতের দৃষ্টিশক্তিহীন এবং বিশেষভাবে সমর্থ ও অনাথ শিশুদের জন্য একটি বহু-মাত্রিক অলাভজনক সংস্থা। এটির সদর দপ্তর ভারতের কলকাতায় অবস্থিত। উত্তর কলকাতায় তার বাবার নেওয়া একটি ভাড়া বাড়িতে ছটি শিশুকে নিয়ে তিনি কাজ শুরু করেছিলেন এবং এখন এই সংস্থায় বসবাসকারী শিশুর সংখ্যা ৩০০। ব্যক্তিগত প্রচেষ্টায় চালানো এটিই একমাত্র এই রকম সংস্থা। প্রবীর গুপ্তের আরেকটি বাড়িতে, ১৯৯৮ সালে, ভয়েস অফ ওয়ার্ল্ডের দক্ষিণ কলকাতা কেন্দ্রের কাজ শুরু হয়। আবাসিক কিন্ডারগার্টেন স্কুল, ব্রেইল ছাপাখানা এবং একটি গ্রন্থাগার এখানে অবস্থিত।
সকল বিশেষভাবে সমর্থ বাসিন্দারা, হয় অনাথ, অথবা অতি দরিদ্র পরিবার থেকে এসেছে। বিনামূল্যে তাদের শিক্ষার পাশাপাশি, ছাত্র এবং শিক্ষকেরা পর্বতারোহণ এবং ট্রেকিং সহ বিভিন্ন খেলাধূলায় অংশ নিচ্ছেন। ২০১৮ সালে, বিশেষভাবে সমর্থ বাসিন্দাদের জন্য তিনি উপকূলীয় ট্রেকিং শুরু করেছিলেন। আবাসিকদের শিক্ষা শেষ হওয়ার পর, তিনি এবং তার এনজিও, বিশেষ করে দৃষ্টিশক্তিহীন মেয়েদের পুনর্বাসনের ব্যবস্থা করছেন।
ভারতের পশ্চিমবঙ্গে জন্মগ্রহণ করে, গুপ্ত কলকাতায় তার পড়াশুনা শেষ করেন এবং ভারতীয় রেলে চাকরিতে যোগ দেন। তার বাবা মায়ের মৃত্যুর পর, শহরের পথশিশুদের দেখে তিনি দরিদ্রদের অবস্থা অনুধাবন করেন।
তার সেবার স্বীকৃতি স্বরূপ, ভারতের রাষ্ট্রপতি রামনাথ কোবিন্দ, ৮ই মার্চ ২০১৮ সালে, গার্গীকে নারী শক্তি (নারীর ক্ষমতা) পুরস্কারে ভূষিত করেন।
নির্ঝর ক্যান্টনমেন্ট পাবলিক স্কুল ও কলেজ

নির্ঝর ক্যান্টনমেন্ট পাবলিক স্কুল ও কলেজ ঢাকা সেনানিবাসের নির্ঝর এলাকায় অবস্থিত একটি উচ্চ মাধ্যমিক শিক্ষা প্রতিষ্ঠান। প্রায় সাড়ে ছয় একর জমির উপরে তিন তলা বিশিষ্ট বিদ্যালয়য়ের ভবনে রয়েছে মোট ৬২টি কক্ষ। এর মধ্যে ৫০টি শ্রেনিকক্ষসহ অধ্যক্ষ, উপাধ্যক্ষ, প্রশাননিক কক্ষ, হিসাব শাখা , মেডিকেয়ার কক্ষ। রয়েছে একটি সবুজ খেলার মাঠ, শিশুদের পার্ক ও অবিভাবক অপেক্ষাগার। প্রতিষ্ঠানটিতে বর্তমান সভাপতিসহ এ পর্যন্ত মোট পাঁচজন সুদক্ষ এবং চৌকস অফিসার পরিচালনা পর্ষদের সভাপতির পদ অলংকৃত করেছেন এবং এ পর্যন্ত ৭৫ জন শিক্ষক ৬৪ জন নন-টিচিং স্টাফ এবং নার্সারি থেকে দ্বাদশ শ্রেণী পর্যন্ত ৩৬ টি সেকশনে মোট ১৫৪২ জন শিক্ষার্থী রয়েছে।
২০১৬ সালের ২রা জানুয়ারি তৎকালীন সেনাবাহিনী প্রধান জেনারেল আবু বেলাল মোহাম্মদ শফিউল হক, এসবিপি, এনডিসি, পিএসসি বই বিতরণের মাধ্যমে নির্ঝর ক্যান্টনমেন্ট পাবলিক স্কুল ও কলেজের একাডেমিক কার্যক্রম শুরু করেন। প্রতিষ্ঠাতা সভাপতি ছিলেন ব্রিগেডিয়ার জেনারেল আইয়ুব আনসারী, পিএসসি। প্রতিষ্ঠাতা অধ্যক্ষ লে. কর্ণেল মোহাম্মদ জাবের হোসেন, এসইসি'র নেতৃত্বে ৪১ জন শিক্ষক, ৩৬ জন স্টাফ এবং নার্সারি থেকে সপ্তম শ্রেণী পর্যন্ত মোট ২২টি সেকশনে ৭২৮ জন শিক্ষার্থী নিয়ে যাত্রা শুরু করে।
২০১৭ সালে ৯২ জন ও পিইসিই ৫৯ জন জেএসসি পরীক্ষায় অংশগ্রহণ করেছে। এদের মধ্যে শতভাগ পাসসহ যথাক্রমে পিইসিই তে ৮৯ জন ও জেএসসি তে ৪৯ জন জিপিএ-৫ পেয়েছে। 
এইচএসসি-২০২২ এর ফল
। মোট পরীক্ষার্থী ২২৮ জন জিপিএ-৫ : ২০৫
জন। পাশের হার ১০০%। বিজ্ঞান বিভাগ (পরীক্ষার্থী ২০০, জিপিএ-৫ : ১৯৯ জন)
। ব্যবসায় শিক্ষা বিভাগ (পরীক্ষার্থী ২৮, জিপিএ-৫ : ৬জন)
এইচএসসি-২০২৩ এর ফল
। মোট পরীক্ষার্থী ২৪৪ জন জিপিএ-৫ : ৯৮
জন। পাশের হার ১০০%। বিজ্ঞান বিভাগ (পরীক্ষার্থী ১৯৮, জিপিএ-৫ : ৯৩ জন)
। ব্যবসায় শিক্ষা বিভাগ (পরীক্ষার্থী ৪৬, জিপিএ-৫ : ৫ জন)
এইচএসসি-২০২৪ এর ফল
। মোট পরীক্ষার্থী ২৪৬ জন জিপিএ-৫ : ১৯৭
জন। পাশের হার ১০০%। বিজ্ঞান বিভাগ (পরীক্ষার্থী ২১১, জিপিএ-৫ : ১৮৭ জন)
। ব্যবসায় শিক্ষা বিভাগ (পরীক্ষার্থী ৩৫, জিপিএ-৫ : ১০ জন)
নির্ঝর বার্ষিকী ২০১৮
পলিমার টিভি

পলিমার টিভি একটি ভারতীয় টিভি চ্যানেল, যা তামিল ভাষায় অনুষ্ঠানমালা সম্প্রচার করে থাকে। চ্যানেলটির প্রধান কার্যালয় চেন্নাইতে অবস্থিত। চ্যানেলটি বিনোদনধর্মী অনুষ্ঠানমালা সম্প্রচার করে থাকে। কালারস টিভি, সনি টিভি ও সাব টিভি এর জনপ্রিয় হিন্দি সিরিয়ালগুলো তামিল ভাষায় ডাবিং করে সম্প্রচার হয় চ্যানেলটিতে।
চ্যানেলটি তামিলনাড়ুর পাশাপাশি মালয়েশিয়াতেও উপলভ্য।
নিয়াতাক শরণার্থী শিবির

নিয়াতাক একটি আফগান শরণার্থী শিবির, যা ইরানের সিস্তান ও বেলুচিস্তান প্রদেশে অবস্থিত। ক্যাম্পটি ইরানের জাহেদান শহরের নিকটবর্তী। ক্যাম্পটি আফগানিস্তান সীমান্ত থেকে খুব বেশি দূরে না।
২০০১ সালের এক হিসাবানুযায়ী, ক্যাম্পটিতে প্রায় ৫,০০০ শরণার্থী বাস করে। এই ক্যাম্পে থাকা আফগানিস্তানের হাজরা ও পশতুন জাতির লোকদের মাঝে সংঘর্ষের নজির আছে ক্যাম্পটিতে।
২০০১ সালে মুক্তি পাওয়া বিখ্যাত ইরানি ছবি "কান্দাহার" - এর চিত্রগ্রহণ হয়েছিল ক্যাম্পটিতে।
ভুটানে ইসলাম

দক্ষিণ এশিয়ার বৌদ্ধ সংখ্যাগরিষ্ঠ রাষ্ট্র ভুটানে
ইসলাম ধর্মাবলম্বী ব্যক্তির সংখ্যা নগণ্য। ভুটান সরকারে রক্ষণশীল মনোভাবের কারণেই মূলত মুসলিমেদর সংখ্যা অতি নগণ্য। স্থানীয়দের মধ্যে মুসলিমদের সংখ্যা আরো কম। মূলত ব্যবসায়িক সূত্রে ভারত থেকে ভুটানে যাওয়া মুসলমানরাই সেখানকার মুসলিম জনসংখ্যা। ২০১০ সালে পিউ রিসার্চ সেন্টার কর্তৃক পরিচালিত এক জরিপ অনুযায়ী ভুটানের প্রায় ১% লোক ইসলাম ধর্মাবলম্বী। 
২০১০ সালের এক হিসাবানুযায়ী ভুটানের ইসলাম ধর্মাবলম্বী জনগোষ্ঠীর সংখ্যা প্রায় সাত হাজার, যা ২০৩০ সালে ২৯% বেড়ে নয় হাজারে দাঁড়াবে।
মসজিদ ও ইসলামি সংস্থা
বিশ্বের প্রতিটি দেশে মুসলিমদের জন্য মসজিদ ও সংস্থা স্থাপনের অনুমতি থাকলেও ভুটানে কোনো মসজিদ নেই। গ্যারেজ ও বড় বড় দোকানে মুসলিমরা জুমার নামাজ আদায় করেন। প্রকাশ্যে জমায়েত হয়ে নামাজ আদায়েরও অনুমতি নেই। স্থানীয় মুসলিমরা এ ব্যাপারে ভুটানে অবস্থানরত মুসলিম রাষ্ট্রদূতবৃন্দের মাধ্যমে আলোচনা করার চেষ্টা করলেও বিফল হয়ে যান। তাদের ধারণা, ভুটানে মসজিদ নির্মাণের সুযোগ দিলে তা সেন্টারে পরিণত হবে এবং তা ভুটানীদের মাঝে ইসলাম প্রচারে ব্যাপক অবদান রাখবে এই ভয়ে ভুটান সরকার সেখানে মসজিদ নির্মাণের অনুমতি দেন না। তবে দিন দিন মুসলিমদের সংখ্যা বৃদ্ধি পাওয়ায় মসজিদ নির্মাণের দাবিটি জোরালো হচ্ছে। মসজিদ নির্মাণে বাধা থাকলেও ভুটানে অগণিত মন্দির ও চার্চ রয়েছে
ড্যান ডেইলি

ড্যানিয়েল জেমস ডেইলি জুনিয়র (; ১৪ ডিসেম্বর ১৯১৫ - ১৬ অক্টোবর ১৯৭৮) ছিলেন একজন মার্কিন নৃত্যশিল্পী ও অভিনেতা। তিনি টুয়েন্টিয়েথ সেঞ্চুরি ফক্সের কয়েকটি জনপ্রিয় সঙ্গীতধর্মী চলচ্চিত্রে কাজের জন্য সর্বাধিক পরিচিত, তন্মধ্যে উল্লেখযোগ্য হল "মাদার ওর টাইটস" (১৯৪৭)। তিনি ফক্সের "হোয়েন মাই বেবি স্মাইলস অ্যাট মি" (১৯৪৮) চলচ্চিত্রে অভিনয় করে শ্রেষ্ঠ অভিনেতা বিভাগে অস্কারের মনোনয়ন লাভ করেন এবং "হোয়েন উইলি কামস মার্চিং হোম" (১৯৫০) চলচ্চিত্রে অভিনয় করে সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। এছাড়া তিনি টেলিভিশন সিটকম "দ্য গভর্নর অ্যান্ড জে.জে."-এ অভিনয় করে সেরা সঙ্গীতধর্মী বা হাস্যরসাত্মক টিভি ধারাবাহিক অভিনেতা বিভাগে গোল্ডেন গ্লোব পুরস্কার অর্জন করেন এবং তিনি এই বিভাগের প্রথম পুরস্কারপ্রাপ্ত অভিনেতা।
শ্যামলী পরিবহন

শ্যামলী পরিবহন (শ্যামলী এন আর ট্রাভেলস) বাংলাদেশের একটি অন্যতম আন্তঃজেলা পরিবহন সংস্থা। বাংলাদেশের বিভিন্ন জেলা ছাড়াও ভারতের কলকাতা, আগরতলা, শিলিগুড়ি, তামিলনাড়ু ও কর্ণাটকতে নিয়মিত যাত্রী পরিবহন করে সংস্থাটি।
পাবনা জেলার সাধারণ স্কুটারচালক গণেশ চন্দ্র ঘোষ ১৯৭৩ সালে শ্যামলী পরিবহন প্রতিষ্ঠা করেন। তার স্কুটার বিক্রির টাকায় কেনা শ্যামলী পরিবহনের প্রথম বাস চালানো হতো রাজশাহী-নগরবাড়ী সড়কে। ১৯৭৯ সালে ঢাকা-পাবনা রুটে বাস চালানোর মাধ্যমে আন্তঃজেলা পরিবহন পরিসেবা শুরু করে। এরপর পর্যায়ক্রমে শ্যামলীর ব্যবসা বিস্তৃত হয়। ১৯৯৯ সালে আন্তর্জাতিক রুটে বাস চালানো শুরু করে শ্যামলী।
শ্যামলী পরিবহন বর্তমানে বাংলাদেশের প্রায় ৪০টি জেলায় পরিবহন সেবা প্রদান করে। এছাড়াও ঢাকা ও চট্টগ্রাম থেকে কলকাতা, আগরতলা, শিলিগুড়ি, তামিলনাড়ু ও কর্ণাটকতে নিয়মিত যাত্রী পরিবহন করে। সম্প্রতি পরীক্ষামূলকভাবে ঢাকা-কাঠমান্ডু রুটে যাত্রী পরিবহন করে শ্যামলী।
রিটা টুশিংহাম

রিটা টুশিংহাম (; জন্ম: ১৪ মার্চ ১৯৪২) হলেন একজন ইংরেজ অভিনেত্রী। তিনি "আ টেস্ট অব হানি" (১৯৬১) ছবিতে তার কাজের জন্য কান চলচ্চিত্র উৎসবের সেরা অভিনেত্রীর পুরস্কার লাভ করেন এবং সেরা সম্ভাবনাময় নবাগত বিভাগে গোল্ডেন গ্লোব ও বাফটা পুরস্কার লাভ করেন। এছাড়া তিনি "গার্ল উইথ গ্রিন আইজ" (১৯৬৪), "দ্য লেদার বয়েজ" (১৯৬৪), "দ্য ন্যাক ...অ্যান্ড হাউ টু গেট ইট" (১৯৬৫), "ডক্টর ঝিভাগো" (১৯৬৫), ও "স্ম্যাশিং টাইম" (১৯৬৭) চলচ্চিত্রে তার কাজের জন্য পরিচিত। "দ্য ন্যাক ...অ্যান্ড হাউ টু গেট ইট" ছবিতে তার কাজের জন্য তিনি সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব ও শ্রেষ্ঠ ব্রিটিশ অভিনেত্রী বিভাগে বাফটা পুরস্কারের মনোনয়ন লাভ করেন। তার অন্যান্য উল্লেখযোগ্য কাজ হল "অ্যান অফুলি বিগ অ্যাডভেঞ্চার" (১৯৯৫), "আন্ডার দ্য স্কিন" (১৯৯৭), ও "বিয়িং জুলিয়া" (২০০৪)।
টুশিংহাম ১৯৪২ সালের ১৪ই মার্চ ইংল্যান্ডের ল্যাঙ্কাশায়ারের লিভারপুলে জন্মগ্রহণ করেন। তিনি লিভারপুলের হান্ট্‌স ক্রস এলাকায় বেড়ে ওঠেন। তিনি অ্যালারটনের হিদারলি স্কুলে, গ্রাসেন্ডেলের লা সাগেস কনভেন্ট স্কুলে পড়াশোনা করেন এবং পরে সেক্রেটারিয়াল স্কুলে শর্টহ্যান্ড ও টাইপিং শিখেন। তিনি অল্প বয়স থেকেই অভিনেত্রী হতে চেয়েছিলেন এবং শেলাঘ এলিয়ট-ক্লার্ক স্কুলে অভিনয়ের প্রশিক্ষণ গ্রহণ করে লিভারপুল প্লেহাউজে সহকারী মঞ্চ ব্যবস্থাপক হিসেবে কাজ করতেন।
টুশিংহাম ১৯৬০-এর দশকের শুরুতে ইংলিশ স্টেজ কোম্পানির প্রযোজনায় রয়্যাল কোর্ট থিয়েটারে কয়েকটি মঞ্চনাটকে অভিনয় করেন, সেগুলো হল "দ্য চেঞ্জলিং" (১৯৬১), "দ্য কিচেন" (১৯৬১), "আ মিডসামার নাইটস ড্রিম" (১৯৬২), "টুয়েলফথ নাইট" (১৯৬২), ও "দ্য ন্যাক" (১৯৬২)।
টুশিংহামের চলচ্চিত্রে অভিষেক ঘটে টনি রিচার্ডসনের "আ টেস্ট অব হানি" (১৯৬১) ছবি দিয়ে। শেলাঘ ডেলানির একই নামের উপন্যাস অবলম্বনে নির্মিত এই ছবিতে তাকে কিশোরী জো চরিত্রে দেখা যায়। তার এই কাজের জন্য তিনি কান চলচ্চিত্র উৎসবের সেরা অভিনেত্রীর পুরস্কার লাভ করেন; তিনি প্রথম ইংরেজ অভিনেত্রী, যিনি এই পুরস্কার লাভ করেন। এছাড়া তিনি সেরা সম্ভাবনাময় নবাগত বিভাগে গোল্ডেন গ্লোব ও বাফটা পুরস্কার লাভ করেন। টুশিংহামের পরবর্তী চলচ্চিত্র ছিল "গার্ল উইথ গ্রিন আইজ" (১৯৬৪)। ছবিটি ডাবলিন ও উইকলো হিলসে চিত্রায়িত হন এবং এর গল্প বিন্যাসে ফরাসি নবকল্লোলের প্রভাব ছিল। এতে টুশিংহামের চরিত্রটির তার চেয়ে অনেক বয়স্ক ব্যক্তির (পিটার ফিঞ্চ অভিনীত) সাথে সম্পর্ক দেখানো হয়, কিন্তু তার নিজের জীবনের উপর তার নিয়ন্ত্রণ দেখানো হয়। এই কাজের জন্য তিনি শ্রেষ্ঠ ব্রিটিশ অভিনেত্রী বিভাগে বাফটা পুরস্কারের মনোনয়ন লাভ করেন।
তিনি লন্ডনের রকার উপ-সংস্কৃতি নিয়ে নির্মিত "দ্য লেদার বয়েজ" (১৯৬৪) ও বরিস পাস্তের্নাকের উপন্যাস অবলম্বনে ডেভিড লিনের "ডক্টর ঝিভাগো" (১৯৬৫) চলচ্চিত্রে অভিনয় করেন। তিনি "দ্য ন্যাক ...অ্যান্ড হাউ টু গেট ইট" (১৯৬৫) ছবিতে তার কাজের জন্য তিনি সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব ও শ্রেষ্ঠ ব্রিটিশ অভিনেত্রী বিভাগে বাফটা পুরস্কারের মনোনয়ন লাভ করেন। পরবর্তী বছরগুলোতে তিনি "দ্য ট্র্যাপ", "স্ম্যাশিং টাইম" (১৯৬৭), "দ্য বেড সিটিং রুম" (১৯৬৯), ও "দ্য হিউম্যান ফ্যাক্টর" (১৯৭৫) চলচ্চিত্রে অভিনয় করেন।
তিনি ১৯৭২ সালে ২২তম বার্লিন আন্তর্জাতিক চলচ্চিত্র উৎসব ও ১৯৯০ সালে ৪০তম বার্লিন আন্তর্জাতিক চলচ্চিত্র উৎসবের জুরি বোর্ডের সদস্য ছিলেন।
১৯৯০-এর দশকে তিনি মাইক নিওয়েলের "অ্যান অফুলি বিগ অ্যাডভেঞ্চার" (১৯৯৫), ডাফির "দ্য বয় ফ্রম মার্কারি" (১৯৯৬) ও ক্যারিন অ্যাডলারের "আন্ডার দ্য স্কিন" (১৯৯৭) চলচ্চিত্রে অভিনয় করেন।
মরুতীর্থ হিংলাজ (১৯৫৯)

মরুতীর্থ হিংলাজ বিকাশ রায় পরিচালিত মহাকাব্যিক চলচ্চিত্র। এটি ১৯৫৯ সালের একটি ভারতীয় বাংলা চলচ্চিত্র। ছবিটিতে দিঘার উপকূলবর্তী এলাকাকে বেলুচিস্তানের মরুভূমির বিকল্প হিসেবে ব্যবহার করা হয়েছিল।এ টি অবধূতের "মরুতীর্থ হিংলাজ" উপন্যাস লক্ষণাত্নক ভ্রমণকাহিনী অবলম্বনে রচিত। বিকাশ রায়ের প্রযোজনায় এই ছবিটি নির্মিত হয়েছিল। 
পাকিস্তানে বেলুচিস্তান প্রদেশে অবস্থিত মরু এলাকা 'হিংলাজ' হিন্দুদের একটি তীর্থস্থান। ৫১ শক্তিপীঠের এক পীঠ।এই তীর্থের উদ্দেশ্য়‌ে যাত্রা করা তীর্থ‌যাত্রীদের নিয়ে এর গল্প। পবিত্র হিংলাজ মন্দিরের তীর্থযাত্রায় একটি দল ভয়ানক কষ্টে তীর্থের পথ অনুসরণ করে।তারা সেখানে চলেছে সব পাপ ধুয়ে মুছে ফেলার জন্য়‌।পথে তারা ডাকাতের কবলে পরা এক দম্পতিকে উদ্ধার ক্রে।যারা হল কুন্তী ও থিরুমল। কুন্তী, যিনি একজন তীর্থযাত্রী মেয়ে ।তিনি থিরুমল (উত্তম কুমার) -এর প্রেমে পড়েছিলেন । যিনি একই যাত্রায় একজন যুবক। পদ্মার চিত্তাকর্ষক সংলাপ,
'থিরুমল! থিরুমল! '
চলচ্চিত্রের সবচেয়ে নাটকীয় মুহুর্তের একটি । যখন তিনি অসহায়ভাবে তার প্রিয় থিরুমালকে ধীরে ধীরে মারাত্মকভাবে চোরাবালি দ্বারা গ্রাস হতে দেখেছেন ।
ডেরা ইসমাইল খান জেলা

ডেরা ইসমাইল খান (, , প্রায়শই সংক্ষেপে ডাকা হয়ে থাকে ডি.আই. খান নামে) পাকিস্তানের খাইবার পাখতুনখোয়া প্রদেশের ডেরা ইসমাইল খান বিভাগের একটি জেলা। জেলাটির রাজধানী শহরের নাম হচ্ছে ডেরা ইসমাইল খান শহর। জেলাটি মোট আয়তন হচ্ছে এবং ১৯৯৮ সালের আদমশুমারীর হিসাব অনুযায়ী জনসংখ্যা ছিল প্রায় ৮৫২,৯৯৫ জন।
জেলাটিতে ৫টি তহসিলে রয়েছে; যার মধ্যে ৪৭টি ইউনিয়ন পরিষদ রয়েছে:
মেলাহাইড ক্রিকেট ক্লাব মাঠ

মেলাহাইড ক্রিকেট ক্লাব মাঠ বা দ্যা ভিলেজ আয়ারল্যান্ডের মেলাহাইডে মেলাহাইড দুর্গের কাছে অবস্থিত। এই মাঠের মালিকানা রয়েছে মেলাহাইড ক্রিকেট ক্লাবের কাছে। ২০১৩ সালে এই মাঠটিকে সংস্কার করে ১১,৫০০ ধারনক্ষমতায় উন্নীত করা হয়, যা বর্তমানে আয়ারল্যান্ডের সবচেয়ে বড় ক্রিকেট মাঠ। ২০১৭ সালের নভেম্বরে এই মাঠটিতে টেস্ট ম্যাচ আয়োজনের সিদ্বান্ত নেয়া হয় এবং ২০১৮ সালের মে'তে পাকিস্তানের বিপক্ষে নিজেদের প্রথম টেস্ট ম্যাচ এই মাঠে খেলে আয়ারল্যান্ড।
মেলাহাইড দুর্গ প্রাঙ্গণে মেলাহাইড ক্রিকেট ক্লাব মাঠ স্থাপিত হয় ১৮৬১ সালে। এর ১৩০ বছর পর ১৯৯১ সালে এই মাঠে প্রথম শ্রেনীর ক্রিকেট ম্যাচ অনুষ্ঠিত হয়, ম্যাচটিতে আয়ারল্যান্ড মোকাবেলা করে স্কটল্যান্ডের বিরুদ্ধে। 
২০১৩ সালের সেপ্টেম্বরে আন্তর্জাতিক ক্রিকেট কাউন্সিল (আইসিসি) মাঠটিকে আন্তর্জাতিক ক্রিকেটের উপযুক্ত বলে স্বীকৃতি দেয়। এই মাঠে প্রথম আন্তর্জাতিক ম্যাচে ইয়ন মরগানের ১২৪ রানের ইনিংসের সাহায্যে আয়ারল্যান্ডকে
৬ উইকেটে হারায় ইংল্যান্ড। ম্যাচটির মাধ্যমে মেলাহাইড ক্রিকেট ক্লাব মাঠটি আয়ারল্যান্ডের ৩য় আন্তর্জাতিক ক্রিকেট মাঠ হিসেবে স্বীকৃতি লাভ করে, অন্য দুইটি মাঠ হচ্ছে ডাবলিনের ক্যাসেল এভিনিউ এবং স্টরমন্টের সিভিল সার্ভিস ক্রিকেট মাঠ। ২০১৫ সালে আইসিসি টি২০ বিশ্বকাপের বাছাইপর্বের খেলা আয়োজন করে এই মাঠ।
সানিসচারে শরণার্থী শিবির

সানিসচারে শরণার্থী শিবির (নেপালি: शनिस्चरे शरणार्थी शिविर) নেপালের মোরাং জেলায় বিদ্যমান এক শরণার্থী শিবির,যাতে ১৩,৩২৩ জন ভুটানি শরণার্থী বাস করে।
২০১১ এর মার্চে আগুনে ক্যাম্পটির প্রায় ১,২০০ ঘর পুড়ে যায়, সেদিন নেপালের আরেকটি রিফিউজি ক্যাম্প 'গোলধাপ শরণার্থী শিবির'-এও আগুন লাগে।
উত্তর ওয়াজিরিস্তান

উত্তর ওয়াজিরিস্তান (, ) কেন্দ্রীয়ভাবে প্রশাসিত উপজাতীয় এলাকার একটি সাবেক সংস্থা এবং বর্তমানে পাকিস্তানের খাইবার পাখতুনখোয়া প্রদেশের বন্নু বিভাগের একটি জেলা। জেলাটি মূলত উত্তর-পশ্চিমাঞ্চলের পাহাড়ী অঞ্চলের ওয়াজিরিস্তানের উত্তর অঞ্চলে অবস্থিত ও আফগানিস্তানের সীমান্তবর্তী এলাকা হিসেবে পরিচিত। এটি ৪,৭০৭ বর্গ কিলোমিটার (১,৮১৭ বর্গ মাইল) এলাকা জুড়ে গঠিত হয়েছে। উত্তর ওয়াজিরিস্তানের রাজধানী হচ্ছে মীরমাসহ।
উত্তর ওয়াজিরিস্তান জেলাটিতে বর্তমানে ৯টি তহসিলে বিভক্ত।
দক্ষিণ ওয়াজিরিস্তান

দক্ষিণ ওয়াজিরিস্তান (, ) পাকিস্তানের খাইবার পাখতুনখোয়া প্রদেশের ডেরা ইসমাইল খান বিভাগের একটি জেলা, এবং উত্তর পশ্চিম পাকিস্তানের পাহাড়ী অঞ্চলের ওয়াজিরিস্তানের দক্ষিণাঞ্চলীয় অঞ্চলটি প্রায় ১১,৫৮৫ বর্গ কিমি (৪,৪৭৩ বর্গ মাইল) এলাকা জুড়ে গঠিত হয়েছে। ভৌগোলিক অবস্থান অনুযায়ী ওয়াজিরিস্তান দক্ষিণে গোমল নদী এবং উত্তরে তোচি নদীর মাঝামাঝি পেশোয়ারের পশ্চিম ও দক্ষিণ-পশ্চিমে অবস্থিত। ১৮৯৩ সাল থেকে ব্রিটিশ শাসিত সাম্রাজ্য ও আফগানিস্তানের বাইরে এই অঞ্চলটি একটি স্বাধীন উপজাতীয় অঞ্চল হিসেবে পরিচিত ছিল।
দক্ষিণ ওয়াজিরিস্তান জেলাটি বর্তমানে ৮টি তহসিলে নিয়ে গঠিত হয়েছে। নিম্নে উল্লেখ করা হল:
জেলাটির প্রধান ভাষা বা মাতৃভাষা হচ্ছে পশতু, যেটি জনসংখ্যার প্রায় ৯৭.৩% মানুষ কথা বলে থাকে। এছাড়াও কানিগুরাম শহরে অরমুরি ভাষায় কিছু মানুষ কথা বলে থাকে।